95,000 Saman Dikeluarkan Menerusi AWAS

← Back to list
95,000 Saman Dikeluarkan Menerusi AWAS
Jan 25, 2019

Menurut JPJ, setakat ini lebih 95,000 notis saman dikeluarkan menerusi 45 kamera Sistem Keselamatan Automatik, atau AWAS di seluruh negara. Namun daripada jumlah itu, hanya kira-kira 10,800 saman diselesaikan .Tambahnya, setakat Disember lalu, kira-kira 39, 000 saman dibawa untuk pendakwaan di mahkamah, namun hanya 45 pesalah trafik saja yang hadir.Jangan Tertipu Diskaun Saman!Orang ramai dinasihatkan agar tidak tertipu dengan promosi diskaun saman trafik yang ditawar individu atau sindiket tertentu!Bukit Aman berkata hasil siasatan awal mendapati tawaran tersebut merupakan helah mengaut keuntungan, tetapi bayaran tersebut tidak diserahkan kepada PDRM.Jelasnya, anggota yang didapati terlibat dengan sindiket tersebut akan dikenakan tindakan tegas tanpa kompromi.Calon BERSATU Di PRK Dun Semenyih Mac IniPakatan Harapan akan letakkan calon daripada Parti Bersatu pada PRK Dun Semenyih, Mac ini.Menurut Bersatu Selangor, keputusan itu dicapai dalam mesyuarat Pakatan Harapan negeri yang diadakan semalam.Nama calon yang bakal bertanding di Dun itu akan diumumkan dalam waktu terdekat.

Share
Tweet


← Back to list
KKM jangka tiada peningkatan mendadak kes positif COVID-19
Jun 07, 2020

Kementerian Kesihatan tidak jangkakan kes positif COVID-19 di Depoh Tahanan Imigresen akan naik mendadak sehingga 3 angka seperti sebelum ini.Ketua Pengarah Kesihatan, Datuk Dr Noor Hsham Abdullah berkata ini kerana semua warga asing di depoh tahanan imigresen telah jalani ujian saringan.Hampir 5 ribu pendatang tanpa izin telah disaring dengan lebih 750 daripada mereka dikesan positif COVID-19.Sementara itu, kedai gunting rambut dan salun kecantikan dibenarkan beroperasi semula mulai Rabu depan.Perkara tersebut diumumkan Menteri Pertahanan, Datuk Seri Ismail Sabri Yaakob pada sidang medianya semalam.

Share
Tweet


← Back to list
4.4 juta pekerja di Malaysia berpendapatan bulanan kurang RM2,160.
Mar 28, 2019

Laporan Tahunan Bank Negara 2018 menunjukkan 4.4 juta pekerja di negara ini berpendapatan bulanan kurang daripada RM2,160!Menurut bank pusat berkenaan, susulan itu kos sara hidup akan terus jadi faktor yang mempengaruhi kesejahteraan dan sentimen isi rumah di negara ini.Malah bagi isi rumah berpendapatan rendah, simpanan yang terhad akan meyebabkan mereka mudah terjejas dengan kenaikan kos sara hidup.Pemandu dan bakal pemandu perkhidmatan e-hailing kini perlu ada Lesen Vokasional.Pemandu dan bakal pemandu e-hailing kini perlu ada Lesen Vokasional, dan mereka boleh mendaftar di sekolah memandu untuk ikuti kelas bermula Isnin ini.Jelas JPJ, pendaftaran dan pemilikan lesen itu diwajibkan sebab pemandu e-hailing termasuk dalam kategori pemandu kenderaan awam yang setara dengan teksi.Datuk Lokman Noor Adam akan didakwa di mahkamah hari ini.Foto: MalaysiakiniIa susulan insiden pertembungan penyokong bekas Perdana Menteri, Datuk Seri Najib Razak dengan penuntut Universiti Malaya baru-baru ini yang dikatakan menyebabkan beberapa pelajar cedera.

Share
Tweet


← Back to list
Enam jajahan di Kelantan dijangka dilanda banjir awal pagi nanti
Jan 02, 2018

Jabatan Pengairan dan Saliran Kelantan menjangkakan enam jajahan sekitar lembangan sungai negeri itu, iaitu Gua Musang, Kuala Krai, Machang, Pasir Mas, Tanah Merah dan Tumpat akan dinaiki air mulai pukul 1 pagi esok.Ia berikutan jumlah hujan melebihi 240 milimeter berlaku sejak dua hari lepas di Gunung Gagau, Gua Musang yang dijangka meningkatkan paras air Sungai Kelantan.Sehubungan itu katanya, semua penduduk di kawasan berkenaan diminta mengambil langkah berwaspada dan sentiasa berhubung dengan pusat kawalan operasi banjir berhampiran.

Share
Tweet


Portugal seri 2-2 dengan Mexico

← Back to list
Portugal seri 2-2 dengan Mexico
Jun 19, 2017

Portugal memulakan kempen Piala Konfederasi di Russia dengan keputusan seri 2 sama dengan Mexico.Portugal mendahuli 2-1 sebelum disamakan kedudukan oleh tonggak Mexico, Hector Moreno pada minit-minit terakhir perlawanan.Kapten Portugal Cristiano Ronaldo tidak hadir ke sidang media selepas perlawanan tersebut, dipercayai untuk mengelak sebarang soalan mengenai masa depannya. Ronaldo dikatakan serius untuk meninggalkan Real, susulan tuduhan penipuan cukai ke atasnya oleh pihak berkuasa Sepanyol. Perkembangan menarik ini menyaksikan Bayern Munich dan Chelsea nyatakan minat untuk dapatkan Ronaldo.

Share
Tweet


← Back to list
Bantu kes kecemasan yang perlu rawatan segera
Oct 30, 2016

Hospital medan milik Angkatan Tentera Malaysia di perkarangan bangunan induk Hospital Sultanah Aminah Johor dijangka dibuka esok.    Apabila dibuka ia akan beroperasi 24 jam untuk tempoh dua minggu dengan memberi tumpuan kepada kes kecemasan yang perlu rawatan segera.Ia dijangka mampu memberi perkhidmatan rawatan kepada kira-kira 60 hingga 70 pesakit serta melakukan lima hingga enam pembedahan setiap hari.Unit ICU HSA terbakar Selasa lalu, menyebabkan enam mangsa meninggal dunia.

Share
Tweet


Raja Bomoh, Ibrahim Mat kena tangkap

← Back to list
Raja Bomoh, Ibrahim Mat kena tangkap
Apr 22, 2017

Raja Bomoh, Ibrahim Mat telah ditahan polis di sebuah hotel di Segamat, Johor.Polis dikatakan menjejaki bomoh terbabit kerana tindakannya disifatkan merosakkan imej Islam.13 Mac lalu, dia melakukan ritual di hadapan Institut Perubatan Forensik Nasional, HKL kononnya 'memagar' Malaysia dari diserang negara asing khususnya Korea Utara.

Share
Tweet


← Back to list
Tiada Yang Terlepas Tindakan Akibat Langgar SOP.
May 12, 2021

Tiada individu sama ada yang berstatus kenamaan, selebriti mahu pun rakyat terlepas daripada tindakan undang-undang bagi kesalahan pelanggaran SOP.

Menteri Kanan Keselamatan berkata pihak polis perlu keluarkan kompaun serta-merta terhadap mana-mana individu yang langgar SOP PKP.
Langkah itu katanya bagi elak salah faham dalam kalangan rakyat yang kerajaan seolah-olah memberi layanan istimewa kepada golongan berkenaan.

Pemberian vaksin secara walk ini tidak dibenarkan.
Tiada pemberian vaksin secara 'walk-in' di mana-mana Pusat Pemberian Vaksin, PPV di seluruh negara.

Badan Bertindak Imunisasi Covid-19 nasihati orang ramai supaya tidak menunggu di mana-mana PPV untuk mendapatkan vaksin yang tidak digunakan akibat ketidakhadiran penerima vaksin berjadual pada hari ditetapkan.
Terdahulu, viral orang ramai bersesak di hadapan pintu pagar PPV Kuala Krai, Kelantan yang menunggu giliran bagi mendapatkan suntikan vaksin secara 'walk in'.

Polis guna dron pantau pematuhan SOP perayaan Aidilfitri.
Pemantauan pematuhan SOP PKP di kawasan-kawasan perumahan sempena Aidilfitri akan dibantu dengan penggunaan dron.

Menurut Bukit Aman, selain rondaan polis di setiap kawasan perumahan, teknologi itu digunakan bagi memastikan tiada sebarang pelanggaran SOP dikesan.
Umat Islam di negara ini bakal menyambut Hari Raya Aidilfitri esok.

Share
Tweet


← Back to list
Skuad Khas JPJ Bantera Tonto dan Kereta Klon
Feb 26, 2016

Bagi fasa pertama, 25 anggota penguatkuasa jabatan itu dipilih jalani latihan.Pasukan elit ini akan jalani pelbagai latihan dari aspek fizikal dan mental, termasuk kemahiran mengendalikan senjata api.

Share
Tweet


← Back to list
Faktor Bonus Jadi Pertimbangan Pekerja di Malaysia
Feb 23, 2016

Dapatan itu diperoleh hasil kaji selidik yang dijalankan 'jobstreet.com' yang dilakukan terhadap lebih 3,800 responden. Foto Jobstreet

Share
Tweet


← Back to list
AR Badul mahu inkues kematian anaknya, Mejar Zahir Armaya diadakan.
Sep 27, 2019

Pelakon dan pelawak veteran, AR Badul mahu inkues diadakan bagi mencari punca kematian anaknya, Mejar Mohd Zahir Armaya.Ini kerana dia dan keluarga tidak berpuas hati dengan kronologi kematian Allahyarham yang tertembak semasa demonstrasi kententeraan awal bulan ini.Terdahulu, Lembaga Siasatan Tentera Darat Malaysia mengklasifikasikan kematian pegawai komando itu sebagai kemalangan dalam latihan.Calon 18 tahun mungkin dibenar bertanding dalam PRK Parlimen Tanjong Piai!SPR akan berbincang mengenai kemungkinan itu dengan wakil parti politik dalam masa terdekat.Sekiranya ia menjadi kenyataan, ia akan catat sejarah sebagai pilihanraya pertama di negara ini yang menyaksikan calon 18 tahun dibenar bertanding. PRK itu diadakan susulan kematian penyandangnya yang juga Timbalan Menteri di Jabatan Perdana Menteri, Datuk Dr Md Farid Md Rafik minggu lalu.Keputusan prosiding inkues kematian anggota bomba, Muhammad Adib akan diketahui hari ini.Sepanjang 41 hari inkues itu berlangsung, 30 saksi termasuk beberapa pakar dipanggil dan 137 bahan bukti telah dikemukakan.Allahyarham maut selepas 21 hari bertarung nyawa akibat parah semasa bertugas ketika rusuhan di sebuah kuil di Petaling Jaya, November tahun lalu.

Share
Tweet


← Back to list
LITRAK tawarkan diskaun sempena perayaan Krismas
Dec 14, 2017

LITRAK tawarkan diskaun tol di 4 lebuhraya kendaliannya sempena perayaan Krismas.Diskaun daripada 20 sen hingga 60 sen itu melibatkan Lebuhraya Shah Alam, Lebuhraya Sprint, Lebuhraya Smart dan juga LDP.Pengurangan tersebut akan bermula 12 pagi sehingga 12 tengah malam, 25 Disember ini.

Share
Tweet


← Back to list
Jabatan Bomba dilapor akan menambah lagi bilangan Pegawai Bomba Bantuan sebanyak lebih 200 orang bagi tempoh dua tahun akan datang.
Oct 31, 2017

Jabatan Bomba dilapor akan menambah lagi bilangan Pegawai Bomba Bantuan sebanyak lebih 200 orang bagi tempoh dua tahun akan datang.Menurutnya, penambahan itu dibuat susulan pembukaan tiga buah balai bomba baru di Kelantan yang akan beroperasi dalam waktu terdekat.Dalam perkembangan lain, bomba bekukan cuti anggotanya sebagai persediaan menghadapi banjir di musim tengkujuh.

Share
Tweet


← Back to list
KKMM akan teliti video tular murid dakwa bapa pandai masak air ketum
Aug 19, 2020

KKMM akan teliti video tular murid dakwa bapa pandai masak air ketumFoto - KeluargaKementerian Komunikasi dan Multimedia Malaysia (KKMM) akan meneliti penularan video murid sekolah yang viral di media sosial sama ada mempunyai unsur buli siber atau sebaliknya.Menteri Komunikasi dan Multimedia, Datuk Saifuddin Abdullah berkata, penyebaran video seumpama itu boleh memberikan tekanan dan kecaman kepada pihak berkaitan biarpun secara dasarnya mereka hanya berkongsi sesuatu yang lazim.Terdahulu tular rakaman video berdurasi 14 saat memaparkan seorang kanak-kanak perempuan menjawab pertanyaan gurunya dalam kelas tentang bapanya pandai memasak air ketum.-----Kes harian COVID-19 kembali ke dua angkaFoto - The StarJumlah jangkitan baru COVID-19 dalam negara kembali kepada dua angka apabil 16 kes direkodkan, menjadikan jumlah kumulatif kes keseluruhan penularan wabak itu sebanyak 9,235 kes.Ketua Pengarah Kesihatan, Datuk Dr Noor Hisham Abdullah berkata, daripada 16 kes baru itu, 12 membabitkan penularan tempatan manakala empat lagi merupakan kes import.Lapan kes merupakan daripada Kluster Tawar, masing-masing empat di Kedah dan empat di Pulau Pinang manakala tiga lagi kes daripada Kluster Sala.-----Kira-kira 9 juta rakyt terima inisiatif ePenjanaFoto - Malaysia KiniKira-kira sembilan juta rakyat Malaysia menerima ePenjana bernilai RM50 dalam e-dompet membabitkan peruntukan berjumlah RM451.5 juta setakat 14 Ogos lalu.Kementerian Kewangan berkata, orang ramai boleh menghubungi tiga penyedia perkhidmatan e-dompet iaitu Boost, GrabPay dan Touch 'n Go e-Wallet jika terdapat sebarang pertanyaan atau kemusykilan mengenai kredit ePenjana.Kerajaan umumkan inisiatif ePenjana Jun lalu membabitkan peruntukan sebanyak RM750 juta bagi membantu merancakkan perbelanjaan pengguna di Malaysia.

Share
Tweet


← Back to list
Hampir 200,000 Penduduk dipindahkan Susulan Kebakaran Hutan di California, Amerika Syarikat.
Dec 08, 2017

Wisma Putra sahkan tiada rakyat Malaysia terlibat dalam kebakaran hutan di California yang bermula sejak Isnin lepas.Hampir 200,000 penduduk dipindahkan susulan kebakaran hutan di California, Amerika Syarikat.Menurut BBC, kira-kira 5000 anggota bomba dikerah untuk memadam kebakaran yang telah memusnahkan ratusan bangunan di wilayah itu.Jumlah penduduk yang dipindahkan semakin meningkat, ekoran kebakaran yang terus merebak ke utara San Diego.

Share
Tweet


← Back to list
Pihak bomba perlu dapatkan laporan struktur sungai atau parit sebelum jalankan operasi menyelamat.
Oct 04, 2018

Menteri Perumahan dan Kerajaan Tempatan mahu pihak bomba mendapat laporan struktur sungai atau parit sebelum menjalankan operasi mencari dan menyelamat.Zuraida Kamaruddin berkata perkara itu akan dijadikan sebagai SOP jabatan berkenaan bagi memastikan keselamatan anggota mereka yang terlibat.Foto: Angkatan Pertahanan Awam MalaysiaIni selepas 6 anggota bomba terkorban ketika proses mencari dan menyelamat seorang remaja yang terjatuh dalam sebuah lombong di Puchong, semalam.Jenazah mereka akan dihantar pulang ke kampung halaman hari ini untuk proses pengebumian.Datin Seri Rosmah Mansor tiba ke perkarangan Kompleks Mahkamah KL.Datin Seri Rosmah Mansor tiba ke perkarangan Kompleks Mahkamah KL kira-kira jam 8.30 pagi tadi bagi menghadapi pertuduhan mahkamah.Isteri bekas Perdana Menteri, Datuk Seri Najib Razak itu dijangka berdepan antara 15 hingga 17 pertuduhan pengubahan wang haram membabitkan dana 1MDB.Seorang lelaki ditahan kerana masukkan anak saudaranya dalam mesin basuh di kedai dobi.Suspek kes kanak-kanak lelaki yang terperangkap dalam mesin basuh di sebuah dobi layan diri di Selangor telah ditahan.Foto: FMT NewsPolis berkata lelaki yang juga bapa saudara kepada kanak-kanak tersebut akan disiasat di bawah Akta Kanak-Kanak 2001.

Share
Tweet


← Back to list
12 tahun ke bawah tak perlu pakai pelitup muka di sekolah
Aug 25, 2020

12 tahun ke bawah tak perlu pakai pelitup muka di sekolahFoto - BernamaKanak-kanak berusia 12 tahun ke bawah dibenarkan hanya memakai pelindung muka ketika ke sekolah namun tetap digalakkan memakai pelitup muka pakai buang.Menteri Kanan (Keselamatan), Dato' Sri Ismail Sabri Yaakob berkata, kelonggaran itu diberikan kerana kos pembelian pelitup muka pakai buang membebankan keluarga pelajar miskin terutama memiliki anak ramai.Namun katanya, Kementerian Kesihatan perlu mengeluarkan garis panduan mengenai langkah untuk membersih dan mencuci pelindung muka bagi memastikan ia selamat digunakan untuk jangka masa lama.-----TEMCO di Perlis, Kedah ditamatkan esokFoto - Jabatan Perdana MenteriPerintah Kawalan Pergerakan Diperketat Bersasar Secara Pentadbiran di Kampung Sanglang dan Kampung Tanah Timbul, Perlis serta empat mukim di Kubang Pasu dan Padang Terap, Kedah ditamatkan esok.Menteri Kanan (Keselamatan), Datuk Seri Ismail Sabri Yaakob berkata, keputusan itu diambil selepas tiada kes positif baru dan semua penduduk di kawasan berkenaan sudah menjalani saringan COVID-19.Kawalan pergerakan bersasar bagaimanapun tetap dibuat ekoran terdapat beberapa kes positif dilaporkan seperti di Baling dan Sik yang membabitkan Kluster Tawar.-----Tidak lagi wajib bawa sejadah ke masjidFoto - Astro AwaniMesyuarat Khas Menteri-Menteri Mengenai Pelaksanaan Perintah Kawalan Pergerakan hari ini bersetuju untuk tidak mewajibkan pengunaan sejadah di masjid untuk menunaikan solat.Namun, Menteri Kanan (Keselamatan), Datuk Seri Ismail Sabri Yaakob berkata, pengunaan sejadah adalah digalakkan dan pemakaian pelitup muka adalah masih lagi diwajibkan.Selain itu, kerajaan juga bersetuju untuk membenarkan warganegara asing untuk menjalankan ibadah solat berjemaah di masijd bermula 1 September ini.

Share
Tweet


← Back to list
Masih Dalam Cadangan Mansuhkan Skim Pencen Perkhidmatan Awam
Sep 05, 2019

Cadangan untuk menghentikan Skim Pencen Perkhidmatan Awam bagi lantikan baru bermula tahun hadapan, masih di peringkat kajian.Menurut Timbalan Perdana Menteri, cadangan itu akan dibawa ke kabinet untuk mendapat persetujuan.Semalam, Ketua Pengarah Perkhidmatan Awam berkata, mulai tahun hadapan, lantikan baharu perkhidmatan awam mungkin tidak lagi dibuat di bawah skim tetap dan berpencen, sebaliknya digantikan dengan skim lantikan kontrak yang ditambahbaik.PDRM Buat Siasatan Penuh PDRM sedang jalankan siasatan penuh berhubung kematian Mejar Mohd Zahir Armaya ketika satu demontrasi ketenteraan di Kem Lok Kawi, Sabah semalam.Pihaknya juga sentiasa memantau media sosial dan tidak teragak-agak mengambil tindakan terhadap individu yang keluarkan sebarang kenyataan mengenai kes itu tanpa fakta.Jenazah Allahyarham, yang merupakan anak kepada pengarah  AR Badul selamat dikebumikan di Perak pagi tadi.ESSCOM Cadang Bot Pam Di Daftar ESSCOM cadangkan semua bot pam didaftarkan sepenuhnya serta diwarnakan mengikut daerah.Jelasnya, tindakan itu perlu bagi memastikan bot tersebut tidak disalahguna oleh pihak tidak bertanggungjawab.DPL, polis menerima maklumat hampir setiap minggu, berkaitan pergerakan kumpulan penculik dan penjenayah rentas sempadan di Sabah.  Maklumat terbabit dedahkan, pergerakan kumpulan berkenaan lebih berada di bahagian perairan Filipina.

Share
Tweet


← Back to list
Lee Zii Jia jadi pemain perseorangan lelaki pertama layak ke pusingan kedua kejohanan badminton Malaysia Masters
Jan 17, 2018

Lee Zii Jia jadi pemain perseorangan lelaki pertama layak ke pusingan kedua kejohanan badminton Malaysia Masters di Bukit Jalil.Pemain berusia 20 tahun itu catat kemenangan 21-12, 21-18 ke atas pemain berpengalaman, Emil Holst dari Denmark.Beregu wanita, Soong Fie Cho/Tee Jing Yi juga mara ke pusingan kedua namun beregu lelaki Chooi Kah Ming/Low Juan Shen kandas.

Share
Tweet


Dewan Negara luluskan pindaan AUKU!

← Back to list
Dewan Negara luluskan pindaan AUKU!
Dec 21, 2018

Pelajar universiti dibenar terlibat aktiviti politik di kampus!Foto - Astro AwaniPindaan AKTA Universiti dan Kolej Universiti, AUKU telah diluluskan Dewan Negara!Ini sekaligus membenarkan pelajar universiti untuk terlibat dalam aktiviti politik di kampus.Kementerian Pendidikan juga telah menubuhkan jawatankuasa kerja yang berperanan menyediakan draf bagi menggantikan AUKU dengan satu akta baru pada 2020.---Jangan timbulkan sentimen perkauman!Foto - Astro AwaniRaja Muda Kedah minta semua pihak bertenang dan tidak menimbulkan sentimen perkauman susulan kematian anggota bomba, Muhammad Adib.Pada masa sama Baginda berharap keadilan dapat diberikan kepada keluarga Allahyarham Adib mengikut undang-undang menerusi siasatan yang dijalankan pihak polis.Semalam, baginda bersama Raja Puan Muda Kedah berkenan meluangkan masa untuk menziarah keluarga Muhammad Adib yang meninggal dunia Isnin lalu.---Hannah Yeoh dan Steven Sim jumpa Mufti Wilayah Persekutuan.Foto - FB Mufti Wilayah PersekutuanTimbalan Menteri Pembangunan Wanita, Keluarga dan Masyarakat, Hannah Yeoh dan Timbalan Menteri Belia dan Sukan, Steven Sim bertemu Mufti Wilayah Persekutuan.Pertemuan itu bagi mendapatkan pandangan Dato' Seri Dr. Zulkifli Al-Bakri dalam usaha kerajaan tangani masalah sosial yang semakin meruncing.

Share
Tweet


← Back to list
3 lagi dibenar pulang, seorang masih dirawat susulan pencemaran udara di Pasir Gudang.
Jun 29, 2019

Seorang sahaja lagi masih dirawatFoto : BernamaHanya seorang lagi pesakit yang masih dirawat di hospital akibat masalah sesak nafas gara-gara pencemaran udara di Pasir Gudang, Johor.Exco negeri berkata mangsa yang berusia 17 tahun itu kini dalam keadaan stabil.Semalam, Kementerian Kesihatan mengesan kehadiran 3 jenis gas di kawasan berkenaan yang dipercayai mengakibatkan masalah kesihatan tersebut.Foto : AwaniSementara itu di Kuala Terengganu, seorang lagi pesakit Orang Asli dimasukkan ke hospital.Pengarah Kesihatan Negeri berkata wanita berusia 50 tahun itu mempunyai sejarah kontak dengan 2 lagi pesakit Orang Asli yang disahkan positif campak sebelum ini.-----Sistem subsidi petrol bersasar mungkin dilaksana tahun iniFoto : AwaniKerajaan optimis sistem subsidi petrol secara bersasar mampu dilaksanakan tahun ini!Menteri Perdagangan Dalam Negeri dan Hal Ehwal Pengguna berkata pihaknya bersama Kementerian Kewangan sedang menyiapkan memo berhubung kajian pelaksanaan tersebut untuk dibentangkan dalam mesyuarat jemaah menteri.Tambahnya, tarikh pelaksanaan sistem tersebut akan diumumkan selepas menerima pandangan dan persetujuan jemaah menteri. -----Azmin tiada akaun luar negara - SPRMFoto - AwaniSPRM sahkan tiada akaun luar negara yang dikaitkan dengan Menteri Hal Ehwal Ekonomi, Datuk Seri Azmin Ali seperti didakwa sesetengah pihak.Timbalan Ketua Pesuruhjaya Operasinya juga berkata tiada sebarang transaksi meragukan ke akaun peribadi milik menteri terbabit.Sebelum ini, Anggota Majlis Tertinggi UMNO, Datuk Lokman Noor Adam buat laporan kepada SPRM berhubung kedua-dua dakwaan tersebut yang dikaitkan dengan Datuk Seri Azmin.

Share
Tweet


← Back to list
18 kes difteria dilaporkan tahun ini, melibatkan 3 kematian.
Aug 08, 2017

Kementerian Kesihatan sahkan, 18 kes difteria dilaporkan tahun ini, melibatkan 3 kematian.Ini termasuk budak lelaki 9 tahun warganegara asing di Sabah yang didapati tidak memiliki imunisasi penuh.Jumlah itu bagaimanapun lebih rendah berbanding dengan tempoh sama tahun lalu, iaitu 23 kes dengan 5 kematian.

Share
Tweet


← Back to list
Kementerian Kesihatan bekerjasama dengan tiga universiti luar negara
Aug 20, 2016

Kementerian Kesihatan bekerjasama dengan tiga universiti luar negara bagi menangani kekurangan pakar perubatan di negara ini.Setakat ini, 27 doktor sudah dihantar menjalani latihan di 3 universiti berkenaan iaitu dua di Scotland dan satu di London.Ketika ini katanya, universiti tempatan hanya mampu menampung sejumlah 1,000 pelajar perubatan setiap tahun.

Share
Tweet


← Back to list
Polis Tahan 2 Lelaki Rancang Sertai Militan IS
Nov 04, 2016

Polis tahan 2 lelaki kerana dipercayai merancang menyertai militan IS di Syria, baru-baru ini.Ujar Ketua Polis Negara, mereka ditahan sebaik tiba di KLIA selepas diusir pihak berkuasa Turki semasa dalam perjalanan untuk menyusup masuk ke Syria.Kedua-dua pemuda berkenaan disyaki direkrut rakyat Malaysia, Muhammad Wanndy Mohamad Jedi yang juga anggota militan IS di Syria.Muhammad Wanndy juga pernah merancang membunuh pemimpin negara dan pegawai tertinggi PDRM.

Share
Tweet


← Back to list
Kes tetak pemuda di Besut, 7 suspek ditahan
Jun 28, 2017

Polis Terengganu tahan 7 suspek kes tetak seorang pemuda sehingga meninggal dunia di Besut, Rabu lepas.Lapan lagi suspek dijangka akan ditangkap tidak lama lagi kerana identiti dan alamat mereka dikenalpasti.Sehingga kini, polis masih belum temui senjata tajam yang digunakan dalam kejadian itu kecuali pakaian suspek dan telefon bimbit.

Share
Tweet


← Back to list
IPT dikenal pasti sebagai tempat dikhuatiri mempunyai pengaruh paling kuat kumpulan pengganas
Jul 07, 2016

Justeru ujar Timbalan Perdana Menteri yang juga Menteri Dalam Negeri, kerajaan akan mendapatkan kerjasama bekas militan tempatan yang telah kembali ke pangkal jalan.Menurut Datuk Seri Dr Ahmad Zahid Hamidi, mereka akan membantu meningkatkan kesedaran umum mengenai ancaman keganasan termasuk di IPT.Sementara itu, semua penumpang yang menggunakan KL Sentral sebagai pintu masuk ke KLIA dan KLIA2 akan diperiksa secara rapi.Ujar Kementerian Pengangkutan, ia sebagai langkah berjaga-jaga dalam menghadapi ancaman serangan pengganas.

Share
Tweet


← Back to list
Pasukan Khas Polis Akan Tangani Tonto di Sempadan Kelantan-Thai
Oct 10, 2016

Polis Kelantan akan tubuh pasukan khas bagi tangani isu tonto di sempadan Kelantan-Thailand.Ujar Timbalan Ketua Polis Negara, ia susulan kematian seorang pegawai kanan Kastam akibat keretanya dirempuh kenderaan tonto di Pasir Mas, Jumaat lalu.Setakat ini polis sudah kenal pasti seorang lelaki tempatan berusia 30-an, dipercayai tonto bagi membantu siasatan kes tersebut.Dalam perkembangan berkaitan, Cuepacs minta kerajaan pertimbang mengurniakan gred yang lebih tinggi kepada pegawai Kastam berkenaan yang meninggal dunia semasa menjalankan tugas.

Share
Tweet


← Back to list
Polis Kuantan siasat laporan budak 6 tahun didera
Aug 14, 2017

Polis siasat insiden budak perempuan 6 tahun di Kuantan, dilapor alami pelbagai kecederaan dan kesan kecederaan disyaki akibat didera.Ibu kandung mangsa memaklumkan Harian Metro, dia percaya mangsa didera keluarga angkatnya yang juga saudara dekat mereka.Mangsa hanya menceritakan penderitaan selama 8 bulan bersama mereka, selepas diambil semula oleh ibunya minggu lalu.

Share
Tweet


← Back to list
5 urusan utama di JPN boleh dibuat secara online mulai tahun depan.
Oct 17, 2019

Bermula tahun depan orang ramai tidak perlu lagi ke kaunter JPN untuk 5 urusan utama.Ini kerana urusan berkenaan boleh dibuat secara dalam talian antaranya pendaftaran kelahiran dan permohonan MyKad.Pemohon hanya perlu hadir untuk kemuka bukti dokumen-dokumen asal sebelum membuat kutipan.Banjir dijangka melanda Kelantan, Terengganu dan utara Semenanjung bulan depan.Pada Disember, selain Kelantan dan Terengganu, Pahang dan timur Johor juga diramal turut mengalami bencana alam itu.Namun pada Januari nanti, Kelantan dan Terengganu tidak lagi berada dalam senarai - yang terlibat adalah Pahang, Johor dan barat Sarawak.Tahap banjir pula dijangka hampir sama dengan keadaan yang berlaku semasa tahun 2016 dan 2017.Isu tajuk kontroversi Pertandingan Debat Piala Tun Razak serius.Kerajaan pandang serius isu Pertandingan Debat Piala Tun Razak yang melibatkan topik kontroversi yang menyentuh sensitiviti Islam baru-baru ini.Menurut Jabatan Perdana Menteri, walaupun permohonan maaf sudah dibuat tapi kenyataan dan alasan yang diberikan tidak boleh diterima sama sekali. Pihaknya juga minta semua pihak yang anjur pertandingan debat supaya lebih peka dan beri tumpuan kepada tajuk yang membina negara.

Share
Tweet


PKP fasa pertama beri petunjuk positif.

← Back to list
PKP fasa pertama beri petunjuk positif.
Apr 02, 2020

Foto : Astro AwaniPelaksanaan Perintah Kawalan Pergerakan fasa pertama menunjukkan petanda baik.Menurut Ketua Pengarah Kesihatan, ini selepas tiada peningkatan kes COVID-19 secara mendadak dilaporkan sepanjang 2 minggu pelaksanaannya.Namun Datuk Dr Noor Hisham Abdullah menegaskan, masyarakat perlu patuhi pelaksanaan PKP untuk 2 minggu seterusnya lagi bagi memastikan rantaian jangkitan dapat diputuskan.Pihaknya juga berharap dapat mempertingkatkan strategi membendung penularan COVID-19 terutama di kawasan hotspot yang sudah dikenalpasti menerusi fasa kedua PKP.Foto : KKMSementara itu, KKM lancar Program Pengurangan Risiko Penularan COVID-19 Di Daerah, bagi mengekang penularan wabak tersebut di peringkat komuniti.Tujuan utamanya adalah memperkasakan komuniti dalam mencegah dan mengawal COVID-19 supaya tiada kes dilaporkan di daerah yang bebas jangkitan tersebut.

Share
Tweet


2 Jenis Sekatan Jalan Raya Semasa PKP

← Back to list
2 Jenis Sekatan Jalan Raya Semasa PKP
Feb 03, 2021

2 Jenis Sekatan Jalan Raya Semasa PKPAda 2 jenis sekatan jalan raya ketika PKP 2.0 ini.Menteri Kanan (Keselamatan) memaklumkan, jenis yang pertama ialah sekatan jalan raya rentas negeri yang memerlukan surat kebenaran.Yang kedua pula menurut Datuk Seri Ismail Sabri Yaakob ialah sekatan jalan raya di kawasan bandar untuk memastikan SOP mencegah COVID-19 dipatuhi.Polis Sabah Tak HalangPolis Sabah tidak halang sebarang aktiviti kebajikan anjuran sukarelawan di negeri itu.Ia termasuklah misi bantuan yang dilakukan aktivis dan pendakwah bebas, Ebit Lew yang menimbulkan kekeliruan.Namun jelas pihaknya, sukarelawan diminta merujuk kepada pihak berkuasa terlebih dahulu atas faktor keselamatan.Rasuah: Isa Samad BersalahBekas Pengerusi Felda, Tan Sri Mohd Isa Abdul Samad didapati bersalah oleh Mahkamah Tinggi Kuala Lumpur atas 9 tuduhan menerima rasuah berjumlah RM3 juta.Ia berkaitan pembelian sebuah hotel di Kuching, Sarawak, 7 tahun lalu.Hakim mendapati pihak pembelaan gagal menimbulkan keraguan munasabah terhadap pertuduhan tersebut.Boleh Kongsi CadanganKerajaan mempelawa orang ramai kongsi pandangan dan maklum balas mengenai proklamasi darurat.Pendapat boleh dikongsikan menerusi akaun Telegram Kementerian Komunikasi dan Multimedia.Ia akan dibawa ke Mesyuarat Jawatankuasa Teknikal Darurat bagi tujuan menambah baik pelaksanaan darurat memerangi COVID-19.sumber & foto: AWANI, Sinar Harian, Harian Metro, Berita Harian, Kosmo & Internet

Share
Tweet


← Back to list
Budak lelaki 5 tahun mangsa kemalangan di Alor Setar kian pulih
Sep 02, 2017

Budak lelaki 5 tahun yang parah terbabit kemalangan di Alor Setar berikutan tindakan bapa mangsa himpit kereta dipandu bekas isterinya semakin balik dan melepasi tahap kritikal.Menurut doktor, kanak-kanak itu kini dalam keadaan stabil namun masih berada di bawah sedar disebabkan ubat yang diberikan bagi tujuan rawatan.Difahamkan sebelum kejadian itu, bekas pasangan suami isteri itu dipercayai bergaduh berhubung hak penjagaan anak mereka.

Share
Tweet


← Back to list
Projek ECRL bakal jana banyak pekerjaan untuk rakyat Malaysia.
Apr 17, 2019

Peningkatan pembabitan Malaysia dalam kerja-kerja awam projek ECRL beri banyak faedah kepada negara.Menurut Kementerian Sumber Manusia, peningkatan kepada 40 peratus berbanding 30 peratus dalam urusan itu buka lebih banyak kepada pekerja dan kontraktor Malaysia.Pertambahan tersebut juga menunjukkan kerajaan serius memastikan kepentingan Malaysia diutamakan.Misi pencarian Acap akan dihentikan buat sementara waktu.Misi mencari dan menyelamat peserta Gopeng Ultra Trail yang hilang sejak 25 hari lalu akan dihentikan buat sementara.Menteri Perumahan dan Kerajaan Tempatan berkata ia susulan permintaan penduduk kampung yang mahu menjalankan misi pencarian mereka sendiri.Namun, bomba dan polis sentiasa bersiap sedia memberi sokongan dalam menghadapi sebarang kecemasan semasa operasi pencarian dijalankan.Anggota polis yang benarkan kereta peronda diperiksa orang awam bakal berdepan tindakan tegas!Tindakan tatatertib menanti anggota polis yang membenarkan kereta peronda polis diperiksa oleh orang awam ketika PRK DUN Rantau, Sabtu lalu.Jelas Ketua Polis Negara, keputusan tegas itu diambil kerana sikap tolak ansur berkaitan undang-undang tidak sepatutnya berlaku sekali pun dalam keadaan terdesak.

Share
Tweet


← Back to list
Kutipan Tabung Harapan dapat sambutan yang amat baik dalam kalangan rakyat.
Jul 23, 2018

Kutipan Tabung Harapan semakin lebat.Kutipan Tabung Harapan dapat sambutan yang amat baik sejak dilancarkan 2 bulan lalu!Perdana Menteri, Tun Dr Mahathir Mohamad akui kagum dengan semangat yang ditunjukkan oleh rakyat Malaysia untuk bantu kerajaan.Setakat Jumaat lalu, jumlah kutipan Tabung Harapan sudah mencecah RM 156 juta.Dalam pada itu, Tun M umum kerajaan akan mansuh Akta Kesalahan Keselamatan (Langkah-langkah Khas) atau SOSMA.Jelasnya, kerajaan akan berpegang kepada kedaulatan undang-undang yang akan melindungi rakyat.Isu pornografi semakin membimbangkan.Isu pornografi dalam kalangan remaja dilihat semakin membimbangkan!Menurut Timbalan Perdana Menteri, sebuah kajian mendapati lebih 35 peratus daripada golongan tersebut mudah terdedah kepada bahan lucah menerusi media sosial.Kredit foto: The Sun DailyTambah Datuk Seri Dr Wan Azizah Wan Ismail, langkah saringan perlu dilakukan di laman web atau gajet telekomunikasi bagi memastikan bahan pornografi tidak dapat diakses sama sekali.Lebih 1,600 bayi luar nikah dilahirkan oleh ibu bawah umur setakat Jun tahun ini, disebabkan pendedahan kepada bahan lucah, selain keluarga retak dan faktor lain.

Share
Tweet


← Back to list
Pamandu Disyaki Terlibat Kemalangan Di Jambatan Pulau Pinang Serah Diri
Jan 23, 2019

Pemandu kereta yang disyaki terlibat dalam kemalangan sehingga sebuah SUV terhumban ke dalam laut Jambatan Pulau Pinang telah ditahan.Menurut polis, pemandu berusia 21 tahun itu menyerah diri awal pagi tadi.Dia ditahan bagi bantu siasatan dan dijangka dilepaskan selepas diambil keterangan.  Dalam perkembangan lain, ahli keluarga mangsa nahas SUV itu, mohon netizen hentikan sebar gambar mendiang bagi menghormati perasaan keluarga. Tindakan Tegas Tetap DiambilTimbalan Perdana Menteri akui Pakatan Harapan ada menggunakan aset kerajaan bagi kempen Pilihan Raya Kecil Cameron Highlands.Namun Datuk Seri Wan Azizah Wan Ismail berkata kerajaan tidak akan melindungi mana-mana pihak yang didapati bersalah guna aset kerajaan untuk tujuan lain.Isnin lalu, viral di media sosial kenderaan milik Pejabat Hutan Raub digunakan Timbalan Menteri sebuah Kementerian dengan tujuan berkempen.Anak Kena Tegur, Cikgu Kena LempangDi Melaka, seorang bapa mengaku tidak bersalah atas tuduhan tampar seorang guru jasmani di Krubong, April lalu.Tertuduh didakwa bertindak demikian kerana tidak berpuas hati, anaknya ditegur kerana membeli makanan tidak berkhasiat sebelum perlawanan sukan sekolah. Mahkamah membenarkan tertuduh diikat jamin dua ribu ringgit serta menetapkan 6 Mac depan untuk tarikh sebutan semula kes

Share
Tweet


← Back to list
Melaka terima peruntukan 300 juta ringgit untuk projek pembinaan sistem takungan air.
Feb 19, 2018

Melaka terima peruntukan 300 juta ringgit untuk projek pembinaan sistem takungan air bagi menangani keperluan bekalan air bersih jangka panjang.Ketua Menterinya, Datuk Seri Idris Haron berkata projek itu mampu menampung keperluan bekalan air penduduk negeri itu sehingga tahun 2020.Tambah beliau, projek ini dipercayai turut mampu berfungsi sebagai tebatan semasa banjir atau takungan ketika musim kemarau.

Share
Tweet


← Back to list
Malaysia sedia bantu Indonesia atasi masalah jerebu.
Sep 15, 2019

Foto : Astro AwaniKerajaan sedia beri bantuan kepada Indonesia untuk atasi masalah jerebu.Menteri Alam Sekitar dan Perubahan Iklim berkata Malaysia telah pun menyatakan kesediaan untuk hulurkan bantuan namun masih tiada permintaan dibuat oleh republik itu.Dalam pada itu, Kementerian Kesihatan sarankan kepada orang ramai agar tangguhkan sebarang aktiviti luar jika bacaan IPU melebihi 100 untuk elakkan sebarang risiko kesihatan.Foto : Astro AwaniDalam perkembangan lain, lebih 300 buah sekolah dan semua IPT di Tangkak, Muar dan Pontian, Johor ditutup hari ini ekoran keadaan jerebu yang semakin teruk.Setakat petang semalam, IPU kesemua kawasan itu menunjukkan bacaan sangat tidak sihat iaitu melebihi 200.Sementara itu, satu pusat gerakan dibuka di Tangkak untuk memantau keadaan jerebu di kawasan itu.

Share
Tweet


← Back to list
Kluster baru COVID-19 dikesan di ibu negara
Aug 21, 2020

Kluster baru COVID-19 dikesan di ibu negaraFoto - Malay MailSatu lagi kluster baru COVID-19 dikenali sebagai Kluster Maju dikesan berpunca daripada dua pekerja sebuah restoran di Titiwangsa, Kuala Lumpur.Ketua Pengarah Kesihatan Tan Sri Dr Noor Hisham Abdullah berkata, kedua mereka yang merupakan kes pertama kluster itu dikesan hasil saringan rawak ke atas pekerja restoran dan kedai makan yang dijalankan di sekitar ibu negara.Sehingga kini, seorang pelanggan restoran itu telah dikesan di mana dia didapati mengalami gejala sakit tekak dan sakit kepala sejak 17 Ogos dan telah dimasukkan ke Hospital Sungai Buloh.-----Harga runcit petrol naik, diesel turunFoto - Pandu LajuHarga runcit petrol RON95 dan RON97 masing-masing naik tiga sen manakala diesel turun dua sen berkuatkuasa tengah malam ini sehingga 28 Ogos depan.Menurut kenyataan Kementerian Kewangan, berdasarkan penetapan harga runcit mingguan produk petroleum menggunakan Mekanisme Harga Automatik (APM), harga baharu seliter bagi RON95 adalah RM1.71, RON97 (RM2.01) dan diesel (RM1.80).Katanya, Kerajaan akan terus memantau kesan perubahan harga minyak mentah dunia serta mengambil langkah bersesuaian bagi memastikan kebajikan dan kesejahteraan rakyat terus terpelihara.-----Lelaki Bangladesh kontroversi dihantar pulang malam iniFoto - mStar OnlineLelaki Bangladesh, Md Rayhan Kabir yang mencetuskan kontroversi dalam satu dokumentari terbitan Al Jazeera, akan dihantar pulang malam ini.Sumber maklumkan Berita Harian, penghantaran balik Md Rayhan ke negara asal dilakukan menerusi penerbangan dari Lapangan Terbang Antarabangsa Kuala Lumpur (KLIA).Dalam dokumentari berjudul 'Locked Up in Malaysia's Lockdown' itu, Md Rayhan mengkritik kerajaan Malaysia dan mendakwa wujud diskriminasi dalam mengendali kes COVID-19 membabitkan warga asing.

Share
Tweet


PKR pertahan kerusi DUN Sungai Kandis!

← Back to list
PKR pertahan kerusi DUN Sungai Kandis!
Aug 05, 2018

PKR berjaya pertahan kerusi DUN Sungai Kandis!Calonnya, Mohd Zawawi Ahmad Mughni menang pilihan raya 3 penjuru itu dengan majoriti hampir 6 ribu undi.Dalam pada itu, MB Selangor anggap PRK DUN Sungai Kandis boleh dijadikan penanda aras kepada Pakatan Harapan bagi hadapi 2 lagi pilihan raya kecil di Balakong dan Seri Setia.BN pula sifatkan keputusan PRK DUN Sungai Kandis sebagai petanda baik kepada parti itu.Ini kerana ia dapat mengekang calon PKR daripada peroleh majoriti 10 ribu undi seperti yang diwar-warkan sebelum ini.

Share
Tweet


PM Minta Nilai Semula

← Back to list
PM Minta Nilai Semula
Nov 05, 2020

PM Minta Nilai SemulaPerdana Menteri minta Majlis Keselamatan Negara (MKN) menilai semula keperluan memperketatkan lagi aktiviti sosial dan SOP pergerakan rentas daerah dan negeri.Ujar  Tan Sri Muhyiddin Yassin, ia susulan penularan COVID-19 yang masih membimbangkan dan tidak boleh dibiarkan berlarutan.Suruhanjaya Pilihan Raya (SPR) dan  Jabatan Peguam Negara pula diminta kaji aspek perundangan yang membolehkan PRK Parlimen Batu Sapi ditangguh sehingga COVID-19 reda.Menurut Perdana Menteri, pilihan raya itu dilihat sukar dilaksanakan berikutan pandemik berkenaan masih memuncak di Sabah.Semalam 8 lagi pesakit COVID-19 meninggal dunia menjadikan jumlah korban naik kepada 271.Kes baru pula masih 4 digit selepas 1,032 lagi kes dilaporkan.Belanjawan Melindungi RakyatBelanjawan 2021 beri keutamaan kepada melindungi rakyat ketika negara berdepan ketidaktentuan ekonomi dan penularan COVID-19.Justeru menurut Perdana Menteri, Tan Sri Muhyiddin Yassin, belanjawan berkenaan yang akan dibentangkan esok bukanlah bajet pilihan raya seperti didakwa sesetengah pihak.Beliau turut memaklumkan telah berbincang dengan Menteri Kewangan berkenaan permintaan pencarum KWSP untuk mengeluarkan wang daripada Akaun 1.

Share
Tweet


← Back to list
Spekulasi pemain import ke-4 JDT terjawab
Dec 29, 2015

Share
Tweet


← Back to list
Rang Undang-Undang Antiberita Tidak Benar telah diluluskan oleh Dewan Rakyat semalam.
Apr 03, 2018

Dewan Rakyat meluluskan Rang Undang-Undang Antiberita Tidak Benar, bertujuan mengekang penyebaran berita palsu dan mewujudkan langkah-langkah pencegahan.Ia mendapat sokongan 123 Ahli Parlimen, manakala 64 yang lain menentang.Di bawah RUU itu, pesalah boleh dikenakan hukuman penjara sehingga 6 tahun.

Share
Tweet


Wujud Jurang Digital Semasa PKP- KPM

← Back to list
Wujud Jurang Digital Semasa PKP- KPM
Jul 22, 2020

Wujud Jurang Digital Semasa PKP- KPMMemang wujud jurang digital dalam kalangan murid luar bandar untuk ikuti pembelajaran dalam talian semasa Perintah Kawalan Pergerakan (PKP).Menurut Kementerian Pendidikan Malaysia (KPM), hampir 37 peratus murid luar bandar tidak miliki peranti untuk tujuan itu.Justeru guru menggunakan pelbagai kaedah untuk memastikan murid di luar bandar tidak ketinggalan.Antaranya serahan bahan pembelajaran kepada murid melalui pos atau pandu lalu di sekolaH.Dalam perkembangan lain, Kementerian Perpaduan Negara rancang letak semula pendidikan rukun negara dalam sistem pendidikan.Ujar menterinya, Datuk Wira Halimah Mohamed Sadique, ia bagi menyemarakkan lagi semangat perpaduan.Tambahnya, cadangan itu juga bersempena sambutan 50 tahun Rukun Negara tahun ini.Petugas Kesihatan Antara Kluster Terbaru COVID-19 Satu lagi kluster COVID-19 dikesan melibatkan sebuah hospital di Kuching, Sarawak.Ini selepas seorang petugas kesihatan di hospital berkenaan disahkan positif wabak itu.Susulan itu seramai 61 individu disaring menyaksikan 5 daripadanya turut positif COVID-19.Semalam juga 15 kes baru direkodkan keseluruhan menyaksikan bilangan kes aktif naik kepada 130.Sementara itu, wanita pakai gelang pink kuarantin yang viral kerana makan di sebuah restoran di Ipoh kini dirawat di hospital.Menurut Sinar Harian, dia dan anaknya disahkan positif COVID-19 selepas jalani ujian ke-2.Foto: Sinar Harian

Share
Tweet


← Back to list
Seorang pegawai khas akan disediakan di setiap negeri untuk jelaskan tentang SST.
Sep 04, 2018

Seorang pegawai khas akan disediakan di setiap negeri untuk beri penjelasan tentang SST kepada orang ramai.Menteri Kewangan berkata pegawai yang merupakan pakar dalam sistem percukaian itu perlu menjawab semua aduan berkaitan SST secara lisan.Sementara itu, makanan laut termasuklah abalon, udang kara dan udang Norway dikecualikan daripada SST sebanyak 10 peratus berkuat kuasa serta-merta.1 daripada 2 rakyat Malaysia alami obesiti, malah lebih 17 peratus orang ramai menghidap diabetes.Kementerian Kesihatan berkata ia berpunca daripada pelbagai faktor termasuk pemakanan dan penggunaan tenaga seharian.Selain itu kira-kira 30 peratus rakyat menghidap hipertensi, dan hampir 48 peratus menghidap kolestrol tinggi.Perdana Menteri akui terkejut dengan pembebasan Menteri Kewangan, Lim Guan Eng daripada 2 tuduhan rasuah.

Share
Tweet


← Back to list
Bomba berkata orang ramai lebih gemar rakam gambar daripada hubungi pihaknya.
Mar 05, 2018

Jabatan Bomba dan Penyelamat Malaysia berkata orang ramai lebih gemar rakam gambar sesuatu kejadian sebelum menghubungi pihaknya.Ini selepas semakan semula dibuat terhadap masa panggilan yang diterima apabila berlaku sesuatu kejadian.Justeru pihaknya nasihatkan orang ramai untuk menghubungi Jabatan Bomba terlebih dahulu sebelum merakam gambar sesuatu kejadian.

Share
Tweet


← Back to list
Kawalan di Plaza Tol dan Sempadan Negeri Diperketatkan.
Apr 22, 2021

Polis memperketatkan lagi kawalan di plaza tol dan setiap jalan masuk sempadan negeri.
Ia bagi mengekang penularan pandemik COVID-19 yang melebihi 2,000 kes sejak seminggu lalu.

Polis juga mengulangi peringatan bahawa rentas negeri bagi tujuan pekerjaan, perubatan dan pendidikan hanya dibenarkan pada Isnin hingga Khamis.
Bagi tujuan kecemasan dan kematian pula, kebenaran diberi jika ia melibatkan ahli keluarga terdekat.

3 lagi jajahan di Kelantan dikenakan PKP iaitu Jeli, Kuala Krai dan Gua Musang.
Ia bermula hari ini dan tamat serentak dengan 7 jajahan yang lebih awal dikenakan PKP iaitu pada 29 April.

Semalam Kelantan mencatatkan 370 kes baru COVID-19.

Sekolah-sekolah di Pahang yang mencetuskan kluster COVID-19 akan dikompaun.
Menurut Ketua Polis Pahang, kompaun akan dikeluarkan jika ia terbukti berpunca daripada pengabaian SOP.

Namun jelas beliau, ia adalah tindakan terakhir selepas pelbagai langkah dilakukan tidak dipatuhi sekolah terbabit.

Share
Tweet


← Back to list
Kementerian Belia dan Sukan bakal lancar aplikasi untuk gaya hidup sihat!
Aug 18, 2019

Kementerian Belia dan Sukan bakal lancar satu aplikasi untuk tarik lebih ramai masyarakat mengamalkan gaya hidup sihat!Timbalan Menterinya, Steven Sim Chee Keong berkata jika seseorang itu bersenam, mereka akan dapat mata ganjaran untuk ditukarkan kepada rebat bil elektrik atau diskaun barangan.Aplikasi itu dijangka dilancarkan selewat-lewatnya awal tahun depan.Penjual vape kepada remaja bawah umur berdepan tindakan tegas!Tindakan tegas menanti mana-mana individu yang didapati jual rokok elektronik atau vape kepada remaja bawah umur 18 tahun.Kementerian Kesihatan berkata pihaknya pandang serius isu itu kerana dikhuatiri akan timbulkan gejala sosial yang besar pada masa akan datang.Terdahulu, KKM dilapor bakal memperkenalkan undang-undang baru iaitu Akta Tembakau bagi kawal selia penggunaan tembakau, vape, rokok elektronik dan  sisha.Gambar viral, 'Mowgli Malaysia' akan dipamerkan di sebuah galeri di Rome, Itali.Gambar remaja, Mohd Syukor Khamis bersama kerbau peliharaannya yang viral sebelum ini sekali lagi cipta pencapaian yang membanggakan.Ini selepas fotonya yang digelar Mowgli Malaysia itu terpilih untuk dipamerkan di galeri di Rome, Itali serta beberapa negara Eropah tidak lama lagi.Perkara itu dikongsi oleh jurugambar foto itu di Facebooknya semalam.

Share
Tweet


← Back to list
Pendahulu Liga Premier, Felda United terima kekalahan pertama musim ini selepas tunduk 0-3 kepada MISC MIFA.
May 13, 2018

Pendahulu Liga Premier, Felda United terima kekalahan pertama musim ini selepas tunduk 0-3 kepada MISC MIFA di laman sendiri.Skuad kendalian B. Sathianathan itu melepaskan 3 gol dalam masa 56 minit, sebelum terpaksa menamatkan aksi dengan 10 pemain selepas Wan Amirul Afiq Wan Abd Rahman dilayangkan kad merah kerana mengasari pemain lawan.Dalam satu lagi aksi, UKM FC dan UiTM FC berkongsi satu mata selepas seri tanpa jaringan di Selayang.

Share
Tweet


Status agama pada MyKad dikekalkan.

← Back to list
Status agama pada MyKad dikekalkan.
Apr 29, 2019

Tiada perubahan pada butiran MyKad setakat iniStatus latar belakang individu seperti agama yang terkandung dalam MyKad ketika ini terus dikekalkan.Menurut Kementerian Dalam Negeri, ini kerana kerajaan belum buat sebarang kajian mengenai perkara itu terutama kesan perubahan dokumen itu jika ia dilakukan.Ia susulan cadangan seorang senator DAP supaya paparan status agama digugurkan daripada MyKad kerana ia antara punca perpaduan terhalang.Namun cadangan itu diselar pihak lain yang anggap ia tak tidak bertanggungjawab dan tidak peka terhadap hak dan Perlembagaan yang sudah termaktub sekian lama.---Bina rumah menghadap sungai sebagai langkah elak pencemaran sungaiKerajaan digesa mewajibkan pembinaan bangunan dan perumahan baru menghadap sungai!Jelas Jabatan Alam Sekitar kepada Berita Harian, ini kerana langkah itu dapat memastikan sungai yang juga sumber air bersih tanpa pencemaran.Menurut jabatan itu lagi, Pihak Berkuasa Tempatan khasnya wajar guna cara itu yang sudah lama dipraktikkan negara-negara maju untuk menjaga sungai mereka.Ini kerana apabila bangunan menghadap sungai, ia akan beri kesan psikologi kepada penghuninya untuk miliki sikap menghargai sungai.---UiTM belum cadang buka pintu kepada bukan BumiputeraUiTM tidak bercadang buka pintu kepada bukan Bumiputera.Lembaga Pengarah UiTM memaklumkan demikian ekoran ada pihak saran Universiti Awam itu turut dibuka kepada bukan Bumiputera agar penuntutnya lebih berdaya saing.Sebaliknya, UiTM sedang berusaha meningkatkan keupayaan persaingan selaras dengan kepesatan industri.

Share
Tweet


← Back to list
Golongan wanita lebih cenderung untuk hidapi masalah kesihatan mental berbanding lelaki
Dec 27, 2017

Jabatan Kesihatan Negeri Kelantan maklumkan golongan wanita lebih cenderung untuk hidapi masalah kesihatan mental berbanding lelaki.Pengarahnya, Datuk Dr Ahmad Razin Ahmad Mahir berkata, kebanyakan wanita suka memendam perasaan dan mempunyai kehidupan sosial yang lebih terbatas kerana sibuk dengan urusan rumah.Tambahnya, berkongsi masalah dengan orang yang terdekat mampu mengurangkan tekanan sekaligus mengurangkan risiko masalah kesihatan mental.

Share
Tweet


← Back to list
Warga Asing Terlibat Sindiket Klon Kereta Mewah
May 16, 2017

JPJ mengesan pembabitan warga asing dalam sindiket klon kenderaan mewah di negara ini.Menurutnya, kebanyakan yang terlibat adalah warga Timur Tengah yang turut menyasarkan pembeli daripada negara-begara terbabit yang menetap di negara ini.Kenderaan klon mewah dijual pada harga jauh lebih murah daripada harga pasaran, dan ada antaranya serendah RM20,000.

Share
Tweet


← Back to list
DBKL Setuju Peniaga Trak Makanan Berniaga Di Dataran Merdeka
May 30, 2019

DBKL bersetuju benarkan peniaga trak makanan, menjalankan perniagan di Jalan Raja bermula esok sehingga Selasa depan.Ini selepas pihaknya adakan perbincangan dan peniaga bersetuju bayaran deposit sebanyak RM3,000.Peniaga juga perlu patuh dengan syarat yang ditetapkan seperti menjaga kebersihan dan tidak membuang minyak masak secara suka hati. Pulau Pinang Catat Pesakit Kanser Payudara Paling Tinggi Pulau Pinang catat kadar kes kanser payudara tertinggi dalam kalangan wanita di Malaysia.Menurut Kementerian Pembangunan Wanita, Keluarga dan Masyarakat, kira-kira 50 kes direkodkan bagi setiap 100 ribu wanita di Pulau Pinang.KL dan Putrajaya di tempat kedua dengan 42 kes bagi 100 ribu wanita. MPAG Akui Silap Isu Kad Raya & Sampul Raya Majlis Perbandaran Alor Gajah akui terdapat kesilapan dalam cetakan sampul dan kad raya miliknya.Namun selepas menyedari kesilapan terbabit, pihaknya telahpun menolak cetakan tersebut dan tidak mengedarkannya.Ia berkata demikian selepas cetakan sampul raya MPAG yang mempunyai imej khinzir, tular di laman sosial.

Share
Tweet


← Back to list
Situasi COVID-19 Di Lembah Klang Membimbangkan.
May 20, 2021

Situasi Covid-19 di Lembah Klang berada pada yang tahap membimbangkan.
Ketua Pengarah Kesihatan berkata jumlah kemasukan pesakit ke ICU di Putrajaya, KL dan Selangor meningkat kepada 94 peratus berbanding 2 minggu lepas.

Justeru, beliau gesa orang ramai sentiasa patuh SOP dan kekal berada di rumah jika tiada urusan penting di luar.
Dalam pada itu, Kementerian Kesihatan melalui laman sosialnya berkongsi tips sekatan pergerakan kendiri atau 'self lockdown' dalam mengurangkan risiko jangkitan Covid-19.
Antaranya keluar membeli barangan keperluan seminggu sekali, solat berjemaah 5 waktu bersama ahli keluarga dan tidak menerima sebarang kunjungan tetamu.
Selangor terbuka untuk laksanakan PKP penuh.
Kerajaan Selangor tiada halangan jika kerajaan Persekutuan mahu melaksanakan PKP penuh di negeri itu.
Jelas Menteri Besar, Datuk Seri Amirudin Shari, hanya MKN yang mempunyai kuasa berkenaan keputusan pelaksanaannya.

Bagaimanapun ujar beliau, ia perlu dilakukan secara holistik dengan mengambil kira aspek seperti kesihatan mental dan kehilangan pendapatan.

Kertas siasatan berkaitan pelanggaran SOP Aidilfitri oleh Neelofa dan ahli keluarganya sudah lengkap.
Ketua Polis Kuala Lumpur berkata ia akan diserahkan kepada Pejabat Peguam Negara dalam masa terdekat.

Dalam pada itu, Neelofa dan suaminya, Haris mengaku tidak bersalah di Mahkamah Majistret Seremban atas tuduhan gagal patuhi SOP PKPB berkaitan kes viral kunjungan mereka ke kedai karpet di Nilai.

Share
Tweet


← Back to list
Kenaikan tambang bus sekolah belum tetap
Dec 30, 2015

Persekutuan Pengusaha Persatuan Bas Sekolah Malaysia berkata kenaikan tambang bas sekolah masih BELUM diputuskan.Katanya sebarang perbincangan perubahan kadar tambang akan dibuat antara pengusaha dan ibu bapa.Ia mengulas laporan sebuah akhbar berhubung kemungkinan kenaikan kadar akan berlaku tahun depan.Persekutuan itu mengakui, kos operasi pengusaha meningkat berikutan peningkatan harga alat ganti, sejak GST dilaksanakan.

Share
Tweet


Pembayaran rayuan BSHR 2019 Isnin ini

← Back to list
Pembayaran rayuan BSHR 2019 Isnin ini
Sep 28, 2019

Pembayaran rayuan BSHR 2019 Isnin iniFoto - bhs.hasil.gov.myPembayaran rayuan Bantuan Sara Hidup Rakyat 2019 akan dilaksanakan mulai Isnin ini babittkan hampir 220,000 penerima dengan anggaran peruntukan RM120 juta.Menurut Kementerian Kewangan, pembayaran akan dikreditkan terus ke akaun bank masing-masing menggunakan maklumat akaun bank yang didaftarkan semasa permohonan rayuan BSHR 2019Sehingga kini sejumlah RM4.2 bilion telah disalurkan bagi keseluruhan fasa bayaran BSHR 2019, termasuk rayuan kepada hampir 3.9 juta isi rumah yang diluluskan.-----Tun M bidas Israel di pentas PBBFoto - UtusanMalaysia terima negara Israel sebagai ketentuan yang harus diterima tetapi tidak kepada tindakan terang-terangan Zionis yang merampas bumi Palestine.Berucap pada Perhimpunan Agung PBB di New York, Tun Dr Mahathir Mohamad berkata, disebabkan tindakan Israel itu, kini terdapat sikap prasangka terhadap agama Islam dan umat Islam.Oleh itu, Tun M mahu kuasa veto diubah suai bagi elak disalah guna, selain menggesa PBB kembali kepada tujuan asal penubuhannya.-----Penggabungan UMT-Unisza tidak akibatkan kehilangan pekerjaanFoto - Free Malaysia TodayKementerian Pendidikan berkata tiada sesiapan akan diberhentikan termasuk kakitangan kontrak jika penggabungan UMT dan UniSZA, dilaksanakan.Ketua Pengarah Pendidikan Tinggi, Datuk Dr Siti Hamisah Tapsir berkata, perkara itu telahpun ditegaskan kerajaan dan kebajikan petugas dan pelajar sentiasa jadi keutamaan dalam setiap keputusan yang dibuat.Tambahnya, proses penggabungan dua IPT itu akan diteruskan seperti yang dirancang walaupun dapat bantahan kecuali terdapat keputusan lain.

Share
Tweet


← Back to list
Pelajar U antara paling ramai jadi alat sindiket penipuan komersil di Selangor
Nov 25, 2018

Polis Selangor dedah pelajar universiti antara paling ramai jadi alat sindiket penipuan komersil di negeri itu.Ia ekoran tindakan mereka membenarkan nama digunakan untuk buka akaun bank bagi tujuan penipuan seperti 'Macau Scam' gara-gara mahu wang cara mudah dan cepat.Kebiasannya penuntut universiti yang terlibat diberi RM2,500 apabila membenarkan nama mereka digunakan untuk tujuan itu.-Polis akan panggil penganjur Himpunan Tuntut Janji PTPTN yang diadakan di ibu kota semalam untuk beri keterangan.Ujar polis, ia disebabkan himpunan yang disertai mahasiswa itu telah melakukan kesalahan mengikut Akta Perhimpunan Aman.Terdahulu, PTPTN mohon maaf kerana tidak mampu tunai janji Pakatan Harapan berkenaan penangguhan bayaran balik bagi peminjam bergaji bawah RM4,000.-Seorang pramugara warga Malaysia dihukum penjara setahun selepas didapati bersalah jadi keldai wang hasil aktiviti haram.Dia dilapor seludup wang tunai lebih RM800,000 hasil aktiviti haram dalam penerbangan di UK.-Seorang pengasuh sebuah taska di Kajang, Selangor ditahan berkaitan kes dera.Ia bagi bantu siasatan kes 2 bayi cedera dipercayai didera ketika dalam jagaan taska berkenaan yang kejadiannya dilapor turut dirakam CCTV premis tersebut.-Izzue Islam akhirnya berdamai dengan Forteen selepas mereka dipertemukan dalam satu majlis semalam.Namun Izzue memaklumkan, dia tetap dengan pendiriannya untuk mengundurkan diri daripada kumpulan tersebut. Dia dan 3 rakannya dalam Forteen turut minta peminat mendoakan yang terbaik buat mereka.

Share
Tweet


← Back to list
SOP khas kendali kes kesalahan seksual kanak-kanak dimuktamad bulan depan
Sep 30, 2017

Empat garis panduan khas untuk mengendalikan kes kesalahan seksual terhadap kanak-kanak dijangka dimuktamadkan, 30 Oktober depan.JPM berkata SOP itu akan menepati kehendak dan keperluan saksi kanak-kanak serta selaras dengan amalan terbaik antarabangsa.JPM juga berpandangan Akta Keterangan Kanak-Kanak 2007 perlu dikaji semula dan dipinda memandangkan banyak kecanggihan teknologi telah wujud pada hari ini.

Share
Tweet


← Back to list
Pelajar Tingkatan 5 dicadang wajib daftar mengundi
Feb 03, 2018

Majlis Profesor Negara cadangkan peraturan mewajibkan pelajar Tingkatan 5 mendaftar sebagai pengundi.Katanya kepada Berita Harian, ia bagi mengatasi isu kegagalan golongan belia berusia 21 hingga 39 tahun mendaftar sebagai pemilih.Prapendaftaran sebagai pemilih itu dijangka membolehkan lebih 90 peratus belia mendaftar sebagai pengundi baharu dengan SPR.

Share
Tweet


← Back to list
Disiplin Pelajar : Jabatan Penjara sedia bantu
Aug 28, 2017

Jabatan Penjara sedia bantu Kementerian Pendidikan berhubung isu pelajar bermasalah disiplin.Pihaknya boleh sediakan modul kaunseling yang diambil dari UK untuk dedahkan pelajar bermasalah mengenai kesan terbabit dalam jenayah dan dadah.Katanya ini sekali gus dapat beri kesedaran kepada pelajar mengelak dan mencegah mereka daripada terbabit dalam kesalahan berkenaan.

Share
Tweet


← Back to list
Fenomena langit terang benderang tanpa awan dijangka berulang
Feb 14, 2019

Foto - Pengguna Twitter @ArepetMYFenomena langit terang benderang tanpa awan di Lembah Klang baru-baru ini dijangka berulang lagi kerana negara kini sedang mengalami fasa akhir monsun Timur Laut.Pengarah Pusat Operasi Cuaca dan Geofizik Nasional Jabatan Meteorogi Malaysia, Dr Hisham Anip berkata, ia bukanlah fenomena luar biasa kerana sering berlaku di negeri-negeri utara Semenanjung.Foto - UtusanKatanya, apabila memasuki fasa akhir Monsun Timur Laut ini, keadaan cuaca lebih kepada kurang hujan disebabkan oleh pergerakan udara yang kering memasuki ke negara ini.Situasi ini bagaimanapun katanya tidak menjurus ke arah kemarau kerana ianya hanya berlaku dalam tempoh tidak sampai sebulan sebelum peralihan monsun berlaku.Foto - Pengguna Twitter @CaptXeeJabatan Meteorologi Malaysia turut menjangkakan kenaikan suhu sehingga 36 darjah Celsius sewaktu penghujung musim Timur Laut ketika ini disebabkan kurangnya awan dan hujan seperti beberapa hari lalu.Menurutnya, kebiasaannya kemuncak suhu tinggi ini berlaku sekitar Arpil iaitu berlanjutan dari Februari namun akan mula kembali normal apabila memasuki bulan Mei nanti.

Share
Tweet


← Back to list
Polis siasat dari semua sudut berhubung kes bendera Indonesia dicetak terbalik.
Aug 21, 2017

Polis siasat dari semua sudut termasuk unsur sabotaj berhubung kes bendera Indonesia dicetak terbalik dalam buku cenderahati upacara pembukaan Sukan SEA KL.Ketua Polis Negara, Tan Sri Khalid Abu Bakar mengesahkan, pihaknya telah menerima beberapa laporan berhubung kes tersebut.Semalam, Menteri Belia dan Sukan Khairy Jamaluddin telah pun menyampaikan permohonan maaf bagi pihak Malaysia kepada Indonesia.

Share
Tweet


← Back to list
Hari ini merupakan hari ketiga Dewan Rakyat bersidang dan sesi soal jawab telah bermula.
Jul 18, 2018

Hari ketiga persidangan Dewan Rakyat sudah kecoh dengan pelbagai usul, persoalan dan pandangan yang diutarakan.Antara yang mencuri tumpuan ialah Timbalan Perdana Menteri, Datuk Seri Wan Azizah memberitahu dewan bahawa skim caruman KWSP untuk isteri tetap akan dilaksana dalam tempoh 100 hari. Selain itu, Syed Saddiq berkata pembangunan pengangkutan awam di luar bandar terutamanya di pantai Timur akan diberi perhatian lebih oleh kerajaan. Ahli Parlimen Ketereh, Tan Sri Annuar Musa turut beri kata-kata semangat kepada Menteri Belia dan Sukan itu sempena kali pertama bersidang dalam Dewan Rakyat.Dalam pada itu, Presiden UMNO serta Ketua Pembangkang, Datuk Seri Dr Ahmad Zahid Hamidi turut meminta seminit bertafakur untuk memperingati mangsa MH17, sempena ulang tahun ke-4 tragedi itu.

Share
Tweet


← Back to list
SPR optimis peratusan keluar mengundi pada PRU14 nanti mampu cecah 85 peratus.
May 02, 2018

SPR lancar kempen MyUndi atas beberapa sebab, bukan hanya untuk menarik orang ramai keluar mengundi.Suruhanjaya itu memaklumkan Berita Harian, kempen itu juga bertujuan menangkis kempen nakal yang mengajak orang ramai agar tidak mengundi dan merosakkan undi!Pihaknya turut optimis, peratusan keluar mengundi pada PRU14 nanti mampu mencecah 85 peratus.Justeru, SPR sekali lagi menyeru rakyat menunaikan tanggungjawab keluar mengundi pada 9 Mei ini.

Share
Tweet


← Back to list
Operasi SAR di sebuah pusat beli-belah di Kuching, Sarawak dihentikan.
Dec 05, 2018

Foto - Astro AwaniOperasi mencari dan menyelamat mangsa letupan gas di sebuah pusat beli belah di Kuching, Sarawak ditamatkan malam tadi.Dalam kejadian petang semalam, 3 maut, manakala kira-kira 30 yang lain cedera apabila gas salah sebuah premis pusat beli belah itu meletup.Polis telah kenalpasti identiti ketiga-tiga mangsa yang maut dengan 2 berasal dari Sarawak, manakala seorang lagi dari Pulau Pinang.

Share
Tweet


← Back to list
Tengku Mahkota Kelantan Nikah 19 April Ini
Apr 06, 2019

Tengku Mahkota Kelantan, Dr Tengku Muhammad Faiz Petra akan melangsungkan perkahwinan dengan warga Sweden, Cik Sofie Louise Johansson 19 April ini.Menurut Ketua Istiadat Pejabat Istana Kelantan, istiadat perkahwinan akan diadakan secara tertutup dan sederhana dengan dihadiri ahli keluarga, kaum kerabat dan sahabat.Majlis akad nikah akan diadakan pada hari sama selepas solat Isyak sebelum disusuli dengan istiadat perkahwinan. Kertas Siasatan Akan Dibuka Semula?Kerajaan akan buka semula kertas siasatan berhubung kehilangan Pastor Raymond dan aktivis sosial, Amri Che Mat.Bagaimanapun Perdana Menteri berkata siasatan itu hanya akan dijalankan selepas pertukaran Ketua Polis Negara, nanti.Ini selepas, SUHAKAM mendedahkan kehilangan kedua-dua individu itu bukan kes hilang secara sukarela tetapi secara paksaan. Tiada Keputusan Muktamad Iktiraf UECKerajaan masih belum ada keputusan sama ada mengiktiraf Sijil Peperiksaan Bersepadu UEC atau sebaliknya!Perdana Menteri berkata mesyuarat jemaah menteri semalam tidak membincangkan mengenai status sijil itu.Terdahulu, Peguam Negara Tommy Thomas memaklumkan Sijil Amalan Guaman akan menerima pakai kelayakan UEC, namun mendapat tentangan pelbagai pihak.

Share
Tweet


← Back to list
6 Maut, Hospital Sultanah Aminah di JB Terbakar
Oct 25, 2016

6 dilaporkan maut, seorang lagi yang terperangkap selamat dalam kebakaran di tingkat dua, ICU Hospital Sultanah Aminah, Johor Bahru. Ia berdasarkan kemaskini twitter Jabatan Bomba dan Penyelamat mengenai insiden kira-kira jam 9 pagi itu.Ketua Pengarah Kesihatan berkata punca kebakaran belum dipastikan setakat ini.*Sumber foto : Netizen

Share
Tweet


← Back to list
Rancang jadual dan masa untuk turun mengundi pada PRU 14, 9 Mei nanti.
Apr 11, 2018

Rancang jadual dan masa untuk turun mengundi pada PRU 14, 9 Mei nanti!Itu saranan Perdana Menteri kepada orang ramai kerana mengundi adalah hak dan tanggungjawab yang dipikul oleh setiap rakyat Malaysia.Jelas SPR, hari Rabu dipilih kerana tidak mahu ganggu aktiviti keagamaan pada hujung minggu bagi segelintir penganut.Pelbagai hashtag mula trending sejak petang semalam antaranya Pulang Mengundi and #Carpool GE14 untuk menggalakkan lebih ramai pengundi pulang mengundi nanti.

Share
Tweet


← Back to list
4 pelajar sekolah berasrama penuh di Perak dibuang sekolah
Nov 17, 2017

Empat pelajar sebuah sekolah berasrama penuh di Sri Iskandar, Perak dibuang sekolah kerana terbabit kes buli.Menurut AWANI, 7 lagi pelajar yang dipercayai turut terlibat dalam kes itu akan digantung antara seminggu dan dua minggu.Dalam kejadian awal bulan ini, mangsa, seorang pelajar tingkatan 3 dipukul sehingga sukar membuang air kecil.

Share
Tweet


Syed Saddiq Sedia Diambil Tindakan

← Back to list
Syed Saddiq Sedia Diambil Tindakan
Dec 23, 2018

Saya sedia dikenakan tindakan.Syed Saddiq Syed Abdul Rahman beri kenyataan tegas itu ekoran pendirian beliau desak Menteri di Jabatan Perdana Menteri, P. Waytha Moorthy letak jawatan.Ahli Jawatakuasa Eksekutif Pusat DAP yang juga Timbalan Ketua Menteri 2, Pulau Pinang, Dr P Ramasamy dakwa pendirian itu pertikai kebijaksanaan PM.Namun Menteri Belia dan Sukan yang juga Ketua Armada BERSATU itu tegaskan, beliau masuk politik bukan untuk jadi pak turut dan mendiamkan isu dibangkitkan rakyat.Kerajaan Kelantan Tarik Balik Saman Royalti Minyak Kerajaan Kelantan telah arah peguamnya tarik balik saman isu royalti minyak terhadap kerajaan pusat dan Petronas kira-kira 2 bulan lalu.Namun pihaknya tidak pasti adakah peguam mereka sudah memaklumkan perkara itu secara rasmi kepada kerajaan.Sebelum ini kerajaan PH memaklumkan, isu bayaran royalti minyak kepada negeri itu belum dimuktamad kerana masih tunggu pengesahan penarikan balik saman tersebut.Budak-Budak Sekolah Dapat Bantuan RM100 Kerajaan beri bantuan 100 ringgit kepada setiap murid Tahun 1 hingga Tingkatan 5 daripada keluarga berpendapatan bawah 3 ribu ringgit sebulan.Menurut Kementerian Kewangan, bantuan itu bertujuan meringankan beban perbelanjaan persekolahan pada awal tahun yang tanggung ibu bapa atau penjaga.Wang berkenaan akan mula diagih menerusi pihak sekolah bulan depan.

Share
Tweet


← Back to list
Arab Saudi Setuju Tambah Kuota Jemaah Haji Malaysia.
Mar 10, 2021

Malaysia bakal terima tambahan 10,000 kuota rasmi haji apabila situasi haji kembali normal selepas pandemik COVID-19 reda nanti.

Berita baik itu disampaikan oleh Perdana Menteri selepas perjumpaan beliau bersama Putera Mahkota Arab Saudi.
Jelas Tan Sri Muhyiddin Yassin, ketika ini kuota rasmi haji bagi jemaah Malaysia adalah 31,600.
Pertemuan itu merupakan kemuncak lawatan rasmi 4 hari Tan Sri Muhyiddin ke Arab Saudi yang berlangsung mengikut SOP kesihatan dan keselamatan yang ketat.

Ada kesilapan dalam senarai penerima vaksin fasa satu.
Penyelaras Program Imunisasi COVID-19 Kebangsaan mengakui ada kesilapan dalam senarai penerima vaksin fasa satu.
Jelas Khairy Jamaluddin, Pusat Pemberian Vaksin (PPV) secara tidak sengaja menyenaraikan nama individu bukan petugas barisan hadapan sebagai penerima vaksin COVID-19.

Sehubungan itu, PPV sedang mengenal pasti individu berkenaan bagi mengeluarkan mereka daripada senarai penerima vaksin fasa satu.
Setakat ini lebih 4.7 juta orang sudah mendaftar untuk menerima vaksin tersebut dan hampir 200,000 sudah mendapat suntikan.

Jangan merayau setelah hantar anak pulang ke asrama.
Tindakan boleh dikenakan terhadap ibu bapa yang didapati merayau selepas menghantar anak ke sekolah asrama di daerah atau negeri lain.
Menteri Kanan Keselamatan berkata polis akan kenal pasti kesalahan itu daripada tarikh surat kemasukan anak mereka ke asrama.

Kerajaan membenarkan ibu bapa hantar anak mereka pulang ke asrama dengan hanya kemukakan surat daripada pihak sekolah ketika melalui sekatan jalan raya.

Share
Tweet


MMA Minta PKPP Dilanjutkan

← Back to list
MMA Minta PKPP Dilanjutkan
Aug 23, 2020

MMA Minta PKPP DilanjutkanPersatuan Perubatan Malaysia (MMA) gesa Perintah Kawalan Pergerakan Pemulihan (PKPP) yang bakal tamat 31 Ogos ini dilanjutkan.Jelas MMA, ia perlu dikuat kuasakan untuk tempoh lebih lama kerana belum ada petanda jelas negara akan bebas daripada pandemik itu dalam masa terdekat.Ia juga susulan kemunculan kluster-kluster baru dan kes-kes ketidakpatuhan SOP.Malah katanya kepada The Star, perlu ada penguat kuasaan lebih ketat sebab semakin ramai tidak ambil serius SOP yang ditetapkan.Harga Siling Pelitup Muka Ikut JenisKerajaan sedang kaji untuk menetapkan harga siling berbeza bagi pelitup muka mengikut jenis.Ia bagi membolehkan rakyat menikmati harga lebih murah bagi pelitup muka jenis biasa berbanding pelitup muka perubatan yang kini dikawal harganya.Orang ramai juga mungkin dapat beli pelitup muka 3 lapisan dengan harga lebih murah.Perkara itu kini dalam peringkat akhir perbincangan dan harga siling baru mungkin bermula bulan depan.WHO Keluar Garis Panduan BaruPertubuhan Kesihatan Sedunia (WHO) mengeluarkan garis panduan baru pemakaian pelitup muka bagi bendung penularan COVID-19.Badan dunia itu mencadangkan kanak-kanak berusia 12 tahun ke atas perlu pakai pelitup muka dalam konteks yang sama dengan orang dewasa.Manakala bagi kanak-kanak bawah usia 5 tahun disaran tidak memakainya atas faktor keselamatan dan kebaikan mereka secara keseluruhan.

Share
Tweet


Prasarana setuju pasang wifi percuma

← Back to list
Prasarana setuju pasang wifi percuma
Jul 19, 2017

Prasarana setuju pasang WiFi percuma dalam tren dan semua 31 stesen MRT laluan Sungai Buloh-Kajang.Pihaknya juga setuju menambah kekerapan tren laluan berkenaan hasil maklum balas pengguna pengangkutan awam itu.Sementara itu, kira-kira 100 ribu orang menggunakan perkhidmatan MRT fasa 2 laluan Sungai Buloh-Kajang pada hari pertama ia beroperasi kelmarin.

Share
Tweet


← Back to list
Gelembung Pelancongan Langkawi: Hanya 1 Kes Positif COVID-19 Semalam.
Sep 19, 2021

Gelembung Pelancongan Langkawi: Hanya 1 Kes Positif COVID-19 Semalam
Hampir 8,500 pelancong direkodkan masuk ke Langkawi sejak projek rintis Gelembung Pelancongan domestik di pulau itu bermula.
Bagaimanapun 15 orang dilarang memasuki pulau itu apabila 10 daripadanya dikesan positif COVID-19 manakala 5 lagi merupakan kontak rapat.
Semalam sahaja, lebih 2,500 pelancong menjalani ujian saringan COVID-19 sebelum memasuki Langkawi dan hanya seorang disahkan positif virus itu.

Murid Tak Divaksin Mungkin Tak Dapat Hadir Persekolahan Bersemuka
Murid sekolah yang tidak dapat kebenaran ibu bapa untuk menerima vaksin COVID-19 mungkin tidak dapat menjalani sesi persekolahan 2022 secara bersemuka.
Kementerian Pendidikan Malaysia (KPM) memaklumkan Berita Harian, itu antara perkara yang sedang diteliti pihaknya dan Kementerian Kesihatan Malaysia (KKM).
Vaksinasi COVID-19 untuk golongan remaja berusia 12 tahun hingga 17 tahun di seluruh negara akan bermula esok selepas projek rintisnya di Sarawak bermula awal bulan ini.

Program Suntikan Vaksin COVID-19 Untuk Orang Asli Dijangka Selesai Sebelum November
Kerajaan jangka program suntikan vaksin COVID-19 untuk masyarakat orang Asli di seluruh negara diselesaikan sebelum November.
Bagaimanapun, ia boleh dipercepatkan ke bulan depan jika Kementerian Pembangunan Luar Bandar dapat bekalan vaksin jenis tunggal, CanSino sebagaimana dimohon.
Sementara itu, lebih 78 peratus individu dewasa di negara ini sudah lengkap divaksin.
Menurut portal CovidNow, ia dijangka mencapai 80 peratus pada 21 September iaitu Selasa nanti.

Share
Tweet


← Back to list
Jabatan Perkhidmatan Veterinar Perak tidak akan tarik balik pewartaan kawalan penyakit rabies di Kuala Sepetang.
Aug 04, 2017

Jabatan Perkhidmatan Veterinar Perak tidak akan tarik balik pewartaan kawalan penyakit rabies di Kuala Sepetang dalam masa terdekat.Ini kerana proses penarikan balik warta mengenai kawalan hanya akan dilaksanakan jika didapati tiada sebarang kes tempatan dikesan.Julai lalu, Kuala Sepetang dikenalpasti sebagai ancaman Rabies selepas seekor anjing peliharaan mati, 8 hari selepas menggigit seorang kanak-kanak.

Share
Tweet


Ekuinoks : Kerajaan nafi gelombang haba

← Back to list
Ekuinoks : Kerajaan nafi gelombang haba
Mar 17, 2017

Mesej viral mendakwa Fenomena Ekuinoks pada 20 Mac nanti akan menyebabkan gelombang haba adalah tidak benar.Jelas Jabatan Meteorologi, kenaikan suhu memang dijangka berlaku pada waktu itu namun tidaklah sampai kepada tahap gelombang haba.Fenomena Ekuinoks berlaku 2 kali setahun iaitu pada Mac dan September apabila matahari melintasi garisan khatulistiwa.

Share
Tweet


3 Anggota Polis Cedera Diserang

← Back to list
3 Anggota Polis Cedera Diserang
Apr 02, 2017

3 anggota polis cedera diserang geng kongsi gelap dalam kejadian di sebuah pusat hiburan di Bangsar, Kuala Lumpur.Ketika kejadian anggota polis berkenaan sedang menjalankan tugas risikan di kawasan tersebut.Mangsa yang turut mengalami kecederaan di kepala dihantar ke Hospital Kuala Lumpur untuk menerima rawatan.

Share
Tweet


← Back to list
Logo baru kempen Tahun Melawat Malaysia 2020 tidak akan ditukar!
Jul 24, 2019

Logo baru kempen Tahun Melawat Malaysia 2020 tidak akan ditukar!Itu kata Menteri Pelancongan, Datuk Mohammadin Ketapi walaupun reka bentuknya mendapat kritikan.Jelas beliau, logo yang dipilih itu dihasilkan pemegang ijazah rekaan grafik kelas pertama, jadi tidak timbul isu ia diciplak.Terdahulu, netizen mengkritik rekaan logo tersebut selain penggunaan bahasa Inggeris yang salah, namun ia dinafikan menteri.UMNO dan PAS bersetuju untuk tidak melawan satu sama lain dalam PRU15 nanti!Kedua-dua parti pembangkang itu telah capai persetujuan tersebut baru-baru ini yang akan membuka jalan kepada pertandingan satu lawan satu dengan Pakatan Harapan.Setiausaha Agung UMNO memaklumkan The Star, piagam kerjasama itu dijangka dilancar dan ditandatangani September ini.Buat permulaan piagam itu akan hanya melibatkan UMNO dan PAS, sebelum ia diperluaskan kepada sekutu lain nanti.Tindakan tegas menanti penjual dan pengedar gula-gula Ghost Smoke mengandungi nikotin!Menurut Kementerian Kesihatan, penjualan nikotin tanpa lesen di pasaran terbuka adalah salah di sisi undang-undang.Kementerian juga sudah memulakan kajian untuk kenal pasti kesan Ghost Smoke kepada kesihatan kanak-kanak.

Share
Tweet


Sultan Kelantan Dipilih YDPA Ke-15

← Back to list
Sultan Kelantan Dipilih YDPA Ke-15
Oct 14, 2016

Sultan Kelantan, Sultan Muhammad V dipilih sebagai Yang di-Pertuan Agong ke-15 mulai 13 Disember ini untuk tempoh 5 tahun.Sultan Perak, Sultan Nazrin Shah pula dipilih sebagai Timbalan Yang di-Pertuan Agong bagi tempoh yang sama.

Share
Tweet


← Back to list
Jabatan Meteorologi nafi khabar angin cuaca panas ketika ini akan melebihi suhu 40 darjah celsius
Oct 24, 2017

Jabatan Meteorologi menafikan khabar angin di media sosial mendakwa cuaca panas ketika ini akan melebihi suhu 40 darjah celsius.Berdasarkan pemantauannya, suhu tertinggi yang dicatatkan ialah 36 darjah celsius dan tidak mencapai tahap suhu gelombang haba iaitu melebihi 37 darjah celcius.Ribut petir juga sudah mula berlaku di Semenanjung yang menandakan peralihan monsun.

Share
Tweet


← Back to list
Rakyat Malaysia Hilang Di Perairan Lahad Datu Mungkin Diculik
Jul 19, 2016

Namun ujar Pesuruhjaya Polis Sabah, Datuk Abdul Rashid Harun, belum ada pihak menghubungi keluarga mangsa untuk membuat tuntutan atau ugutan.Beliau turut memaklumkan, laporan bahawa pemilik bot telah menerima panggilan penculik yang meminta wang tebusan RM20 juta adalah tidak benar.Datuk Abdul Rashid Harun juga menegaskan, pihak berkuasa masih menyiasat perkara tersebut dan meminta orang ramai agar bertenang dan tidak membuat sebarang spekulasi.

Share
Tweet


← Back to list
Tiada perubahan akan dilakukan ke atas mekanisme penentuan harga minyak petrol dan diesel.
Mar 04, 2018

Tiada perubahan akan dilakukan ke atas mekanisme penentuan harga minyak petrol dan diesel.Ujar KPDNKK, ini kerana mekanisme mingguan yang diguna pakai ketika ini sudah pun diterima rakyat.

Share
Tweet


← Back to list
Dakwaan Mesin ATM Ditutup Kerana "Ransomware" Tidak Benar
May 17, 2017

Kementerian Komunikasi dan Multimedia nafi dakwaan kononnya mesin-mesin juruwang automatik (ATM) akan ditutup selama 2 hingga 3 hari akibat serangan siber 'ransomware' di India. Menurut kementerian, dakwaan berkenaan yang mula tersebar melalui laman sosial terbukti palsu selepas pihaknya menjalankan siasatan.

Share
Tweet


← Back to list
F1 luluskan 3 aksi kelayakan pecut untuk musim 2021
Apr 27, 2021

Foto: SkySports
F1 luluskan aksi kelayakan perlumbaan pecut pada 3 perlumbaan untuk musim 2021.

Perlumbaan tersebut bakal menggantikan format kelayakan yang digunakan ketika ini untuk menentukan kedudukan permulaan pelumba pada GP terlibat.

Perubahan tersebut dibuat F1 dalam usaha menarik lebih ramai peminat ke arah sukan tersebut.

Aksi kelayakan perlumbaan pecut itu dikatakan bakal diadakan GP Britain, GP Itali dan GP Brazil sekiranya situasi COVID-19 di Brazil semakin reda.

Share
Tweet


← Back to list
IPU di ILP Miri Catat Bacaan Tidak Sihat
Mar 17, 2016

Bomba Miri maklumkan kami, kebakaran hutan gambut dan belukar di kawasan Kuala Baram berdekatan ILP Miri mengakibatkan IPU melonjak.Anggota Bomba sedang bertungkus-lumus memadamkan kebakaran tersebut.Kawasan sama pernah terbakar membabitkan kawasan seluas 500 hektar dan mengambil masa kira-kira 2 minggu untuk dipadamkan. *gambar sekadar hiasan

Share
Tweet


← Back to list
Paulo Rangel kembang karier bersama skuad Harimau Selatan
Dec 29, 2015

Spekulasi pemain import ke-4 JDT terjawab apabila Paulo Rangel menandatangani kontrak dua tahun bersama skuad Harimau Selatan.Rangel sifatkan tawaran sertai juara Piala AFC itu seperti impian menjadi kenyataan, dan menganggap JDT sebagai pasukan terbaik di Malaysia.Rangel dibawa ke Malaysia secara pinjaman oleh Perak pada 2013 sebelum sertai Selangor pada 2014 dan Terengganu, musim lalu

Share
Tweet


← Back to list
PERKESO akan buka kaunter tambahan tidak lama lagi.
Jan 25, 2018

Masalah kesesakan di kaunter pelanggan Perkeso dijangka selesai tidak lama lagi!Perkeso sedang berusaha mengatasinya dengan menyediakan kaunter tambahan sebagai langkah segera bagi kemudahan orang ramai. Pelaksanaan perkhidmatan dalam talian sepenuhnya bermula 1 Januari lalu menyebabkan ramai majikan hadir untuk mendaftar sebagai pengguna portal dan bayar caruman di kaunter perkhidmatan.Keadaan itu menyebabkan suasana sesak hingga menimbulkan keadaan kurang selesa di setiap kaunter pelanggan.

Share
Tweet


← Back to list
Bekas jurulatih minta hukuman terhadap jaguh bina badan diringankan
Dec 22, 2015

Abdul Halim berkata, ia wajar dipertimbangkan kerana Sazali telah banyak beri sumbangan terhadap negara.Malah katanya kepada BHOnline, Sazali sendiri tidak mengetahui ubatan yang diambilnya itu mengandungi bahan terlarang.Dalam pada itu, Agensi Antidoping Malaysia, ADAMAS nafi pilih kasih dalam menjalankan ujian doping secara rambang dalam kalangan atlet negara.Sebaliknya jelas ADAMAS, ujian dijalankan ke atas atlet berprofil tinggi yang dikatakan berpotensi ambil bahang terlarang.

Share
Tweet


← Back to list
JPN cadang kenakan denda jika lambat tuntut MyKad
Jul 06, 2017

JPN cadang kenakan denda kepada orang ramai yang gagal menuntut MyKad yang siap diproses dalam tempoh yang ditetapkan.Cadangan yang masih diperingkat kajian itu berikutan terdapat ramai yang tidak mengambil berat tentang perkara tersebut.Selain itu, pihaknya turut bercadang memendekkan tempoh guna sah dokumen MyKad sementara kepada kurang 30 hari.

Share
Tweet


Pilihan Raya Negeri Sarawak Pada 7 Mei

← Back to list
Pilihan Raya Negeri Sarawak Pada 7 Mei
Apr 14, 2016

Menurut SPR, penamaan calon untuk pilihan raya berkenaan pula akan diadakan pada 25 April ini.Seramai lebih 20 ribu petugas akan mengendalikan pilihan raya berkenaan yang dijangka menelan kos lebih 135 juta ringgit.SPR turut memaklumkan, majikan akan dikenakan tindakan denda 5 ribu ringgit dan penjara setahun jika tidak benarkan pekerja keluar mengundi.Majikan juga tidak dibenarkan membuat potongan gaji atau saraan lain sebagai penalti jika pekerja tidak hadir kerana pergi mengundi.

Share
Tweet


← Back to list
Kluster Baru Covid-19 di Cheras Mungkin Ada Kaitan Ziarah Aidilfitri.
Jun 03, 2020

Kes kluster baru COVID-19 di sebuah pangsapuri di Cheras, KL mungkin ada kaitan dengan ziarah Aidilfitri.Menurut KP Kesihatan, punca jangkitan masih disiasat namun besar kemungkinan ia ada kaitan dengan aktiviti kunjungan raya.Setakat ini 6 disahkan positif dan semuanya terdiri daripada sebuah keluarga dan kenalan rapat.Justeru Datuk Dr Noor Hisham Abdullah mengingatkan rakyat walaupun kebiasannya kita meraikan Syawal selama sebulan tapi ia tidak dibenarkan semasa PKPB ini.Kira-kira 7,000 taska berdaftar di seluruh negara kini dibenarkan beroperasi semula.Ia bagi menyelesaikan isu penjagaan anak-anak susulan ibu bapa yang telah mula kembali bekerja.Pelan Pemulihan Ekonomi Jangka Pendek bakal dilancarkan.Perdana Menteri bakal lancar Pelan Pemulihan Ekonomi Jangka Pendek untuk tempoh Jun hingga Disember ini.Fokusnya masih kepada 3 matlamat utama iaitu memperkasakan rakyat, melonjakkan perniagaandan merangsang ekonomi.

Share
Tweet


← Back to list
PRN : Elak Sentuh Isu Sensitif Ketika Berkempen
Jul 04, 2023

PRN : Elak Sentuh Isu Sensitif Ketika Berkempen
Ketua Polis Negara minta semua parti politik yang bertanding dalam PRN 6 negeri supaya tidak sentuh isu bangsa, agama dan raja sepanjang tempoh berkempen nanti.
Tan Sri Razarudin Husain juga menasihatkan permohonan permit ceramah dan kempen dibuat lebih awal agar tidak berlaku pertembungan antara parti politik semasa tempoh kempen nanti.
Sementara itu, penganalisis politik, Dr Ahmad Zaharudin Sani Ahmad Sabri jangka PRN 6 negeri mungkin diadakan pada pertengahan bulan depan.
SPR pula akan mengadakan mesyuarat esok bagi menetapkan tarikh-tarikh penting berkaitan PRN di Kelantan, Terengganu, Kedah, Pulau Pinang, Selangor dan Negeri Sembilan.

Peka dengan cuaca dan perubahan air sungai.
Orang ramai yang mahu melakukan aktiviti di jeram dan air terjun agar sentiasa peka dengan cuaca dan sebarang perubahan keadaan air sungai di kawasan berkenaan.
Menurut APM, ia termasuk paras ketinggian, warna, kederasan dan puing-puing asing yang timbul di permukaan.
Jelasnya, ia merupakan antara indikator untuk kesan kemungkinan bahaya yang boleh berlaku termasuk kejadian kepala air seperti di Jeram Air Putih, Kemaman, Terengganu baru-baru ini.
Sementara itu, operasi mencari dan menyelamat 4 lagi mangsa tragedi kepala air berkenaan bersambung pagi ini.

Share
Tweet


← Back to list
6 stesen MRT dikesan sebagai kawasan 'hotspot' berlakunya jenayah.
Feb 21, 2019

Enam stesen MRT telah dikesan sebagai kawasan yang sering berlakunya jenayah.Justeru, Menteri Pengangkutan, Anthony Loke berkata sebuah pasukan petugas khas akan ditubuhkan di lokasi tersebut untuk menjamin keselamatan pengguna.Antara lokasi yang berisiko tinggi adalah stesen Taman Mutiara Cheras, Batu 11, Bukit Bintang, Maluri, Kajang dan Pertama Cheras.Ia susulan kes samun dan pukul seorang wanita di dalam lif stesen MRT Taman Mutiara, Cheras, minggu lalu.Pengundi boleh pakai baju yang tertera slogan di pusat pengundian.Pengundi yang memasuki pusat mengundi bagi mana-mana pilihanraya dibenarkan untuk pakai baju atau bawa masuk bahan yang tertera slogan.Foto: KosmoNamun, tegas SPR, ia tidak boleh berbaur hasutan, provokasi atau sentuh sensitiviti kaum yang menggugat keharmonian dan ganggu kelancaran proses pengundian.Budak 3 tahun maut dirempuh kereta yang berundur.Seorang kanak-kanak, 3 tahun maut apabila dirempuh oleh sebuah kereta yang tiba-tiba berundur laju di kediamannya di Tanjung Tokong.Polis Pulau Pinang berkata pemandu kereta terbabit dikatakan tidak sengaja terpijak pedal minyak ketika mahu berundur.

Share
Tweet


Rafizi Ramli Bebas

← Back to list
Rafizi Ramli Bebas
Nov 15, 2019

Rafizi Ramli Bebas Mahkamah Tinggi Shah Alam mengetepikan sabitan terhadap Naib Presiden PKR, Rafizi Ramli kerana melanggar Akta Perbankan dan Institusi Kewangan (BAFIA). *foto daripada fail Rafizi juga dibebaskan dan digugurkan daripada hukuman penjara 30 bulan yang dikenakan sebelum ini. Ia berhubung pendedahan data perbankan dari akaun National Feedlot Corporation (NFC) dan pengerusinya pada  2012. FELDA Saman 2 bekas Pengerusi *foto Utusan Malaysia FELDA memfailkan saman terhadap 2 bekas pengerusi lembaganya, iaitu Tan Sri Mohd Isa Abdul Samad dan Tan Sri Shahrir Abdul Samad. Ia berkaitan isu pindah milik tanah milik Felda di Semarak, KL termasuklah tuntutan ganti rugi lebih RM1 bilion. Turut disaman ialah sebuah syarikat pemaju hartanah dan 18 yang lain.Projek Zon Bebas Cukai Tasik Kenyir Mungkin Batal Kerajaan Terengganu membayangkan kemungkinan tidak meneruskan projek zon bebas cukai di Tasik Kenyir. Ia ekoran beberapa faktor termasuk kegagalan kontraktor menyiapkan projek berkenaan yang sudah tergendala selama 2 tahun. Kerajaan Terengganu juga mengalu-alukan pihak yang berminat menyiapkan projek itu sudah 77 peratus siap dan menelan kos RM200 juta setakat ini.

Share
Tweet


← Back to list
Hargai Keamanan dan Kemakmuran Negara - Agong
Jun 05, 2019

Hargai Keamanan dan Kemakmuran Negara - Agong*Foto ihsan RTMYang di-Pertuan Agong dan Raja Permaisuri Agong mengucapkan selamat menyambut Hari Raya Aidilfitri kepada seluruh rakyat Malaysia.Dalam titah perutusan baginda, Seri Paduka juga mengingatkan rakyat agar menghargai keamanan, keselamatan dan kemakmuran yang dinikmati hari ini.Rakyat turut disaran meneruskan amalan saling mengunjungi yang menjadi jambatan perpaduan.Aidilfitri Suram di beberapa tempat di Sarawak dan SabahSementara itu Aidilfitri kali ini agak suram di beberapa lokasi di Sarawak dan Sabah yang terjejas banjir.Di Belaga misalnya, lebih seribu penduduk terjejas akibat hujan lebat berterusam sejak kelmarin.Manakala di Kota Kinabalu, banjir kilat yang melanda bandaraya tersebut mengakibatkan puluhan kenderaan ditenggalami air.Pakai Baju Raya Kitar Semula Pun OK - BahranAriff Bahran amal sikap sederhana dalam meraikan Lebaran.Kata bintang muda itu kepada Astro Gempak, dia tidak kisah untuk pakai semula baju raya tahun sebelumnya asalkan ia masih dalam keadaan baik.Bahran juga berkongsi rasa teruja kerana buat pertama kali berkemampuan memberi duit raya kepada keluarga dan sanak saudara, khasnya adik-adik dan sepupunya.

Share
Tweet


← Back to list
Polis rakam percakapan tujuh lagi anggota dan pegawai berhubung kematian dua anggota TLDM di bilik tahanan dekat Sitiawan.
Oct 03, 2017

Polis merakam percakapan tujuh lagi anggota dan pegawai berhubung kematian dua anggota TLDM di bilik tahanan dekat Sitiawan, Jumaat lalu.Ketua Polis Negara, Tan Sri Mohamad Fuzi Harun, berkata kes berkenaan masih dalam siasatan dan belum dapat dimuktamadkan.Tambah beliau, ia bergantung kepada laporan forensik dan beberapa laporan yang lain.

Share
Tweet


← Back to list
Datuk Farid Kamil Dihukum Penjara Sembilan Bulan
May 15, 2019

Pelakon dan pengarah Datuk Farid Kamil Zahari dihukum penjara sembilan bulan atas kesalahan mengguna dadah tahun lalu.Hukuman dijatuhkan selepas Farid Kamil, memilih untuk berdiam diri, sedangkan hari ini dia sepatutnya tampil untuk membela diri.Hakim turut memerintahkan tertuduh berada di bawah pengawasan Agensi Antidadah Kebangsaan selama dua tahun.Ketua Polis Negara Akan Jumpa Md Ali Amir BatchaKetua Polis Negara, akan panggil bekas pegawai polis, Md. Ali Amir Batcha yang didakwa merompak ketika bertugas 20 tahun lalu.Menurut Datuk Seri Abdul Hamid Bador, beliau ingin mendengar penjelasannya mengenai perkara tersebut Ini selepas Md Ali minta kerajaan tubuhkan tribunal khas, kerana mendakwa tuduhan palsu rompakan membabitkan dirinya pada tahun 90-an, adalah satu konspirasi.Jumlah Penduduk Malaysia Lebih 32 Juta OrangJumlah penduduk Malaysia bagi suku pertama tahun ini dianggarkan berjumlah 32.66 juta orang.Penduduk lelaki dicatatkan lebih ramai berbanding wanita iaitu kira-kira 16.86 juta orang. Selangor catat komposisi penduduk tertinggi seramai 6.54 juta orang manakala Putrajaya mencatatkan komposisi penduduk terendah.

Share
Tweet


← Back to list
Datuk Seri Najib mahu siasatan dibuat ke atas Pakatan Harapan.
Aug 08, 2018

Datuk Seri Najib Razak menggesa siasatan dibuat atas dakwaan Pakatan Harapan telah bekerjasama dengan Institut Republik Antarabangsa Amerika Syarikat, untuk menjatuhkan BN pada PRU14 lalu.Bekas Perdana Menteri itu berkata perkara tersebut adalah lebih serius berbanding surat yang dihantar Ketua Pengarah Agensi Perisikan Malaysia, Datuk Hasnah Abdul Hamid kepada CIA.Sementara itu, Najib akan didakwa di Mahkamah KL hari ini berhubung 3 dakwaan membabitkan SRC International Sdn Bhd. Semalam, SPRM ambil masa kira-kira 45 minit untuk ambil keterangan bekas Perdana Menteri itu berhubung kesemua dakwaan tersebut.

Share
Tweet


← Back to list
Klinik Di Kuala Lipis Di Serbu Jual Topeng Muka Mahal
Feb 17, 2020

Sebanyak 300 keping topeng muka di sita dari sebuah klinik swasta di Kuala Lipis Pahang, kerana dijual melebihi harga kawalan.Menurut pihak berkuasa, premis itu didapati menjualnya pada harga seringgit seunit yang sepatutnya dijual pada harga 80 sen.Ini merupakan kes pertama dikesan di negeri itu dan pemilik premis berkenaan dikenakan kompaun 10 ribu ringgit. Bank Negara China Asing Wang Kertas Untuk Pembersihan Di China, Bank Negaranya mengasingkan wang kertas yang sudah digunakan, sebagai salah satu usaha untuk hentikan penyebaran Covid 19 di negara itu.Pihaknya gunakan cahaya ultraungu atau suhu tinggi untuk membasmi kuman sebelum menyimpannya untuk tempoh 2 minggu.Dalam perkembangan berkaitan, China akan bertemu dengan negara-negara ASEAN minggu ini, untuk berbincang cara menangani jangkitan virus tersebut.

Share
Tweet


Kes harian COVID-19 kekal dua digit

← Back to list
Kes harian COVID-19 kekal dua digit
Sep 14, 2020

Kes harian COVID-19 kekal dua digitFoto - New Straits TimesBilangan kes baru positif COVID-19 dalam negara kekal pada dua digit untuk hari ketiga berturut-turut apabila 31 kes baru direkodkan hari ini.Ketua Pengarah Kesihatan, Tan Sri Dr Noor Hisham Abdullah berkata, daripada jumlah itu, tiga merupakan kes import manakala 28 lagi merupakan penularan tempatan.Sabah kekal mencatatkan jumlah kes harian tertinggi dengan 25 kes termasuk 17 daripada kluster Benteng LD manakala Kluster Bunga di Negeri Sembilan mencatatkan empat kes baru melibatkan kru kapal.-----Polis Johor siasat kes pelajar terbabit dadahFoto - The StarPolis Johor akan siasat pendedahan Agensi Anti Dadah Kebangsaan (AADK) bahawa terdapat seramai 177 pelajar tingkatan empat dan lima di negeri itu terbabit dengan penagihan dadah.Ketua Polis Johor, Datuk Ayob Khan Mydin Pitchay berkata, siasatan pihaknya itu lebih menjurus kepada usaha menjejaki pembekal dadah yang diperoleh pelajar berkenaan.Sabtu lepas, AADK mendedahkan terdapat seramai 177 pelajar sekolah menengah di negeri Johor positif dadah sejak awal tahun. -----RM10 juta bina infrastruktur luar jelapang padi di KelantanFoto - WallviewKerajaan Persekutuan telah meluluskan peruntukan segera sebanyak RM10 juta khusus untuk melaksanakan projek infrastruktur di luar kawasan jelapang padi di Kelantan.Pengerusi Jawatankuasa Pertanian, Industri Asas Tani, Bioteknologi, Teknologi Hijau dan Alam Sekitar Kelantan, Tuan Mohd Saripudin Tuan Ismail berkata, projek berkenaan membabitkan pembinaan rumah pam dan saliran air yang mencukupi bagi keperluan sawah padi.Sebahagian besar projek itu membabitkan Jajahan Machang dan Pasir Puteh yang akan dilaksanakan sebelum berakhir tahun ini bagi meningkatkan hasil padi daripada empat atau lima kepada enam hingga tujuh tan metrik sehektar.

Share
Tweet


Gajet Bukan Pengasuh Ke-2 Anak

← Back to list
Gajet Bukan Pengasuh Ke-2 Anak
Sep 08, 2019

TPM Bimbang Sikap Obses Terhadap GajetTimbalan Perdana Menteri luah kebimbangan terhadap tabiat masyarakat yang kini begitu terikat dengan gajet dan peranti digital.Ujar Datuk Seri Dr Wan Azizah, ia menyebabkan mereka tidak peduli keadaan sekeliling malah kanak-kanak seawal usia 2 tahun sudah menggunakannya.Tegas beliau, ibu bapa harus sedar bahawa gajet bukanlah 'pengasuh' kedua sebab anak-anak memerlukan komunikasi bersemuka.Dalam perkembangan lain, Dr Wan Azizah tegur sikap sesetengah individu yang sanggup jadi penulis upahan untuk membuat berita palsu di media sosial.Ujar Datuk Seri Dr Wan Azizah Ismail, hal itu tidak sepatutnya berlaku sebab masyarakat boleh kucar-kacir akibat penularan berita tidak benar.Jerebu Semakin BurukKuching, Sri Aman dan Samarahan di Sarawak merekodkan bacaan udara sangat tidak sihat pagi ini.Manakala 6 kawasan di Sarawak catat IPU tidak sihat termasuk Miri, Mukah dan Sarikei, begitu juga Johan Setia di Klang, Selangor.Menurut Jabatan Meteorologi, keadaan jerebu semakin teruk ekoran peningkatan bilangan titik panas di Sumatera dan Kalimantan, Indonesia.Susulan itu orang ramai dinasihatkan mengurangkan aktiviti luar dan memakai penutup muka bagi mengurangkan kesannya terhadap kesihatan.Jerebu juga dijangka berlarutan sehingga hujung bulan ini.

Share
Tweet


← Back to list
Dakwaan Datuk Seri Najib Tun Razak kononnya beliau tidak pernah diambil keterangan siasatan 1MDB pada 2015 palsu.
Jun 13, 2018

SPRM sangkal dakwaan bekas Perdana Menteri , Datuk Seri Najib Tun Razak kononnya beliau tidak pernah diambil keterangan berhubung siasatan 1MDB pada tahun 2015.Sebaliknya, jelas SPRM, pihaknya ada bertemu Najib sekitar Disember 2015 di pejabat beliau dan mengambil keterangan selama 3 jam. Menurut Berita Harian, SPRM juga telah merekod keterangan Ahli Parlimen Pekan itu.

Share
Tweet


← Back to list
Suspek Kes Perkosa Dan Beri Dadah Direman Seminggu
Oct 12, 2016

Suspek kes perkosa dan beri dadah kepada seorang kanak-kanak 12 tahun di Kedah direman seminggu bermula hari ini.Difahamkan, suspek yang berusia 24 tahun berkenalan dengan mangsa melalui aplikasi sembang WeChat, pada awal tahun ini.

Share
Tweet


BERITA RINGKAS 26.1.2016

← Back to list
BERITA RINGKAS 26.1.2016
Jan 26, 2016

 ---Rafizi Ramli didenda RM1,800 oleh Mahkamah PJ kerana keluar kenyataan mengaibkan dan bangkit kemarahan ahli UMNO.---Di Jempol, Negeri Sembilan, tempoh reman wanita yang dituduh potong kemaluan suaminya dilanjutkan sehingga esok.---Terengganu peruntukkan sejuta ringgit bagi bantu mangsa fenomena air pasang besar yang melanda sejak malam tadi.---Kementerian Sains, Teknologi dan Inovasi(MOSTI) sasar komersialkan 360 produk menjelang 2020.---Seorang lelaki cedera ditembak penjenayah ketika keluarkan wang dari sebuah mesin ATM di Temerloh, Pahang.---Presiden Kongres Kesatuan Sekerja Malaysia, MTUC, Khalid Atan meninggal dunia pagi tadi.---Bank Pusat China suntik dana lebih 260 bilion ringgit ke dalam sistem kewangannya, jumlah terbesar sejak 2013.

Share
Tweet


← Back to list
Terus Patuh SOP Dan Tingkatkan Kawalan Kendiri - KP Kesihatan
Oct 07, 2021

Terus Patuh SOP Dan Tingkatkan Kawalan Kendiri – KP Kesihatan
Ketua Pengarah Kesihatan ingatkan orang ramai agar tingkatkan kawalan kendiri menjelang pembukaan sempadan negeri yang dijangka dalam masa terdekat ini.
Tan Sri Dr Noor Hisham juga menasihatkan orang ramai supaya jalani ujian kendiri COVID-19 sebelum melakukan perjalanan apabila ia dibenarkan nanti.
Hanya tinggal 1.2 peratus sahaja lagi untuk capai sasaran 90 peratus populasi dewasa lengkap divaksin bagi kebenaran rentas negeri.

Pahang akan memasuki fasa 4 PPN bermula esok!
Peralihan itu menyaksikan negeri itu menyertai Negeri Sembilan dan Labuan yang kini berada dalam fasa berkenaan.
Johor pula akan beralih ke fasa 3 menyertai antaranya Selangor, KL, Putrajaya, Melaka, Perlis, Terengganu dan Sarawak.
Buat masa ini negeri yang kekal dalam fasa 2 ialah Kedah, Perak, Pulau Pinang, Kelantan dan Sabah.

Malaysia dijangka mampu jadi negara pengeluar vaksin manusia dalam 10 tahun.
Menurut Kementerian Sains, Teknologi dan Inovasi ia melalui Pelan Hala Tuju Pembangunan Vaksin Negara yang akan dilancarkan dalam masa terdekat.
Sebagai permulaan, sebuah pusat vaksin negara akan ditubuhkan iaitu Institut Genom dan Vaksin Malaysia.

Share
Tweet


← Back to list
Selangor lantik Zainal Abidin Hassan selaku ketua jurulatih baru
Dec 31, 2015

Spekulasi mengenai jurulatih Selangor untuk musim depan berakhir apabila Persatuan Bolasepak Selangor (FAS) mengumumkan mereka telah memuktamadkan kontrak dengan Zainal Abidin Hassan minggu ini. FAS dalam kenyataan kepada media memaklumkan kontrak dengan bekas penyerang pasukan kebangsaan itu akan memulakan tugasnya esok dan mengendalikan latihan pasukan The Red Giants bermula Selasa depan. Bekas jurulatih Pahang itu menggantikan Mehmet Durakovic, yang ditamatkan kontrak lebih awal

Share
Tweet


← Back to list
PDRM muncul pemenang tempat ke-3 Kejohanan Bola Jaring Kebangsaan
Dec 22, 2017

PDRM muncul pemenang tempat ke-3 Kejohanan Bola Jaring Kebangsaan selepas mengalahkan Terengganu 45-42.Penentuan juara pula sedang berlangsung ketika ini di Stadium Juara, Bukit Kirara antara Kuala Lumpur dan Johor.Saksikan final Kejohanan Bola Jaring Kebangsaan secara langsung sekarang di ASTRO ARENA saluran 801 dan 802 HD.

Share
Tweet


← Back to list
Lebih 50,000 murid tahun 6 akan duduki Ujian Kemasukan Sekolah Berasrama Penuh, UKSBP.
Nov 24, 2017

Lebih 50 ribu murid tahun 6 akan menduduki Ujian Kemasukan Sekolah Berasrama Penuh, UKSBP yang pertama kali dilaksanakan pada 11 hingga 15 Disember ini.Menurut Kementerian Pendidikan, daripada jumlah itu hanya 10 ribu akan dipilih untuk menyambung pelajaran di 69 SBP seluruh negara.Pemilihan juga akan berdasarkan merit dengan mengambil kira keempat-empat komponen dalam Pelaporan Pentaksiran Sekolah Rendah, PPSR yang diumumkan semalam.

Share
Tweet


← Back to list
SPRM siasat bekas ahli Parlimen Cameron Highlands, C Sivarraajh.
Dec 02, 2018

SPRM siasat bekas ahli Parlimen Cameron Highlands, C Sivarraajh di atas kesalahan merasuah pengundi untuk sokong Barisan Nasional pada PRU14, 9 Mei lalu.Jumaat lalu, mahkamah pilihan raya membatalkan kemenangan Sivarraajh pada PRU14 dan mengarahkan supaya pilihan raya kecil diadakan.SPR harap dapat umum keputusan pilihanraya lebih pantas pada masa akan datang.Suruhanjaya Pilihan Raya berharap pada masa akan datang, keputusan pilihan raya dapat diumumkan dengan lebih pantas berbanding sebelum ini.Pengerusinya Azhar Azizan Harun berkata ini selepas suruhanjaya itu melalui proses reformasi dan pengenalan pelbagai inisiatif baru.Malah, pihaknya turut beri jaminan penambahbaikan terhadap sistem sedia ada dapat dilaksanakan sebelum pilihan raya yang seterusnya diadakan.Kempen "Lapangan Terbang Senyap" dapat reaksi positif.Kempen "Lapangan Terbang Senyap" yang dilaksanakan di KLIA dan klia2 sejak sebulan lalu terima maklum balas positif daripada pengguna.Melalui kempen itu, pengumuman di lapangan terbang telah dikurangkan dan digantikan dengan lagu-lagu instrumental budaya Malaysia.

Share
Tweet


← Back to list
21 Barang Diletak Di Bawah Skim Kawalan Harga Musim Perayaan Sempena Aidilfitri
Jun 12, 2016

Senarai harga barangan terbabit berbeza mengikut zon dan semakan boleh dibuat di laman web kementerian.Berikut senarai 21 barangan tersebut:1. Ayam hidup2. Ayam standard (disembelih dan dibersihkan berserta kaki, kepala, hati danhempedal atau mana-mana bahagiannya)3. Ayam super (disembelih dan dibersihkan tanpa kaki, kepala, hati danhempedal)4. Telur ayam gred A5. Telur ayam gred B6. Telur ayam gred C7. Daging lembu tempatan (tidak dikawal di Sarawak dan Wilayah PersekutuanLabuan)8. Daging lembu import (dikawal di Sarawak sahaja)9. Daging kerbau import (India) (tidak dikawal di Sarawak)10. Cili merah 11. Tomato12. Kubis bulat import (Indonesia dan China kecuali kubis Beijing)13. Kelapa biji (dikawal peringkat borong sahaja)14. Kelapa parut (dikawal peringkat runcit sahaja)15. Bawang merah kecil (India)16. Bawang putih (China)17. Bawang besar import18. Ubi kentang import (China)19. Ikan kembung termasuk ikan mabung (berat antara 7 ekor hingga 10 ekor setiap kilogram)20. Ikan selayang (berat antara 7 ekor hingga 10 ekor setiap kilogram)21. Ikan aya/tongkol (berat antara 7 ekor hingga 10 ekor setiap kilogram) (dikawal di Pahang, Terengganu dan Kelantan sahaja)*gambar sekadar hiasan

Share
Tweet


Sabah Turut Bergegar

← Back to list
Sabah Turut Bergegar
Jan 10, 2017

Gempa bumi kuat 7.3 pada skala Richter di selatan Filipina kira kira jam 2.15 petang tadi menyebabkan beberapa kawasan di Sabah merasai gegaran.Susulan itu beberapa bangunan di Sabah dikosongkan sebagai langkah keselamatan.Namun Jabatan Meteorologi Malaysia memakumkan, gempa berkenaan tidak membawa ancaman tsunami.

Share
Tweet


PKR DUN Rantau berjalan lancar

← Back to list
PKR DUN Rantau berjalan lancar
Apr 13, 2019

Foto - Astro AwaniProses pembuangan undi pada Pilihan Raya Kecil DUN Rantau setakat ini berjalan lancar tanpa ada sebarang insiden yang tidak diingini berlaku.Suruhanjaya Pilihan Raya berkata, peratusan keluar mengundi setakat pukul 11 pagi tadi adalah sebanyak 38 peratus.Foto - Astro AwaniPolis dalam pada itu menasihatkan pengundi agar keluar awal bagi mengelakkan kesesakan trafik pada sebelah petang.Pihaknya menjangkakan kesesakan kerana Pusat Daerah Mengundi terletak berdekatan pekan Rantau yang merupakan jalan utama.Foto - Astro AwaniPRK DUN Rantau diadakan selepas Mahkamah Persekutuan menolak petisyen difailkan penyandang Datuk Seri Mohamad Hassan untuk mengetepikan keputusan Mahkamah Pilihan Raya Seremban yang mengisytiharkan kemenangannya pada PRU-14 lalu terbatal dan tidak sah.Pada PRU-14, Mohamad menang tanpa bertanding kerusi berkenaan selepas lawannya Dr S. Streram dilarang masuk ke pusat penamaan calon kerana tidak memiliki pas dikeluarkan SPR.

Share
Tweet


← Back to list
Kesan daripada penurunan harga minyak dunia
Jan 01, 2016

Harga runcit petrol RON95 turun 10 sen, manakala RON97 turun 20 sen bagi Januari 2016Harga baru RON95 ialah seringgit 85 sen, RON97 pula dua ringgit 25 sen seliter.Diesel pula turun 30 sen kepada seringgit 60 sen seliter.

Share
Tweet


← Back to list
Pengawal Peribadi Tembak Mati 3 Mangsa Didakwa
Dec 14, 2016

Pengawal peribadi yang didakwa tembak mati 3 individu termasuk majikannya dan mencederakan 5 yang lain di George Town, awal bulan ini, didakwa di mahkamah hari ini.Namun tiada pengakuan direkodkan daripada tertuduh yang menghadapi 3 tuduhan bunuh, 5 tuduhan cubaan bunuh dan 1 tuduhan mengakibatkan kecederaan.Mahkamah turut memerintahkan lelaki berusia 37 tahun itu menjalani pemeriksaan psikiatri dan menetapkan 16 Januari depan untuk sebutan semula kes.

Share
Tweet